
KA JINGLAMPHRANG 


Nga ai ka jingnguh, ka burom bad ka jingiaroh ia U 
Blei namar ba U la pynlah ia nga ban thoh bad pynmih 
ia kane ka kot : ‘U IKHABOD’, hadien ba nga la dep kren 
ruh ia kajuh ka khubor ha ki katto katne ki jingiaseng 
paidbah ha ka Hi. 

Dei da ka jingpyrsad jong U MYNSIEM bad Ka 
jingpynkhih bajur U Blei, kiba la pynlong bad pynleh ia ki 
kti batlot bor jong nga ban thoh bad pynmih ia kane ka 
kot. Ha kajuh ka por nga phla shai ba lymda dei U 
Mynsiem ka Jingstad uba batai bad pynshai ia nga, ngan 
ym lah ban thoh ha ki ktien kiba kynja mynsiem ia kane 
ka sobjekt. Namar kata npam don hok ban shim burom 
halade haba nga la lah ban thoh bad pynmih shibun ki Kot 
niam kiba iadei bad ka jinglong jingim bakyn ja mynsiem, ka 
ba pynkynmaw ia nga shaphang ka BOR U Blei ha ka dur ka 
jingtrei U Mynsiem Bakhuid, kumba u William Romaine, 
uwei na ki Nongialam jong ka kynhun Ribaibal-Ialap 
Bakhraw (Great Evangelical Revival) jong ka spah snem 
kaba khadphra u la thoh kumne : — ("Nga sngewthikna ba 
U Blei Uba U Mynsiem Bakhuid U long U Nongthoh uba bha 
tarn \ bad nga shem ia U U Nongpynshai uba bha tarn halor 
ki jingthoh jong u hi * — *'/ am sure Ood the Holy Ghost is the 
best Writer ; and I find Him the best Expositor upon His own 
writings**). 

Shah shuh nga sngew ba ka long ka jingstad Blei 
kaba maian na sha lyndet ban ialam ia ki briew jong U 
kiba aiti ha O, ba kin shem ruh ha ka Dukan U Mynsiem 
Bakhuid ia ki mar kiba kordor katta katta. 

Ka khubor kaba kongsan tarn jong kane ka kot ka 
long KA SYNDUK KA JUTANG, iakaba ngalabynta 
ha ki katto katne ki tnat jingpyrkhat kum— Ka Jingshah 
knieh nek ia ka Synduk ka Jutang, ki daw kiba wallam 

kat ia kaae kajingjahburom bakhraw bad komooka 
Balang kan pynioh pat ia ka burom kaba la jab nob. 

Nalor nangta, nga la thoh ruh khyndiat shaphang 'Ka Syn- 
duk ka Jutang bad ka kam kyntang’, kaba iadei ia ki 
Lyngdoh bad ki Lebi kiba bah ia ka Synduk ka Jutang 
lem bad u paidbah Khristan uba leit jingiaseng borabor : — 

“Synduk Jutang— Ka Mar Kordor, 

Ki Tiar kyntang hapoh ; 

U khiew Manna, Diengduh ba kdor, 
Mawlyngkniap — ar, baroh. 

Dei por hyndai, Synduk Jutang, 

B v u Blei hapoh wan shong ; 

Lyoh Tabernakl u siang, 

Por Jingiaseng ka long. 

Ka HOK la lip, BUROM la jah, 

Ka Synduk kam don shuh ; 

Ka SHE KIN AH ka la kynriah, 

Jingkhuid, Jingshisha ruh”. 

Hapdeng kajingsah khunswet ka balang da ka jing- 
bymdon shuh ka Synduk ka Jutang, ka jingkyrmen ka 
dang don ia ngi ba ngin dwai jur ha U Blei ba Un pynpaw 
pat ia ka Synduk ka Jutang ha ngi : — 

“Ko Trai baieit 1 To pynpaw biang j 
Ha ngi pat sa shisien ; 

Ia ka Synduk jong ka Jutang, 

To phah kloi i*0 Mynsiem. 


Ha kane ka kot, nga la thoh ruh khyndiat shaphang 
U IKHABOD — U khynnah khunswet bad shaphang ka 

Jingkyrmen ia ka lawei kaba donburom na ki khunswet 

bad ka kamram ki Nongsharai balang ba ka jingiadei 
bad ki : — 

<( Ki khunswet khun raitong shisha ! 

Dei bok ban ioh burom ; 

Namar U Blei U ju sogewbha, 

Ban ai ha ki D Mon. 

Ban ioh burom ki del ma ki, 

Ki khunswet khun raitong j 
U Blei shajrong U rah ia ki, 

U kam kum la ki jong. 

Ki 'Ikhabod* ki don kyrhai, 

Kylleng sawdong ka Ri | 

Ngi dei ban leit kum Nongsharai 9 
Ban jngob, ban khmih, ban i”. 

Ka jingiohi ia ka Synduk ka Jutang kam dei ban sah* 
kut tang ha ki jinglaseng hangne ha pyrthei. Hadien ba 
ngi la iobi ia ka ha ka jingim ba kane ka pyrthei, ngi dei 
ruh ban iobi ia ka ha bneng, kumba U Ioannis u Nong- 
iohi paw u la iohi ia ka jingpynpaw U Blei ha u : — 

il Te la plie ia ka tempi U Blei ha bneng | bad la iohi ia 
ka synduk ka jutang jong u ha kata ka tempi jong u ; bad la 
donki leilieh, bad ki jingsatva, bad ki pyrthat, bad ka jing - 
khynhiuh jumai, bad u phria bakhraw *' ( Jingpyn 11 : 19). 

Ka jingshisha kaba khraw tarn ha kane ka khubor 
shaphang ka Synduk ka jutang ka long ba Bhisien ba ka 
Balang ka la duh noh ia ka Synduk ka Jutang, ka la duh 
noh ruh ia ka Bor ka Jingialam U Blei uba shong bad paw 
hapoh ka Synduk. Hapdeng kine ki sngi kaba ishyrkhei 
katta katta, bad i shaiong shibun ia ka Balang kaba im 
bad khih hapdeng jong ki, hato kam la dei ia ngi ban 

dawai jar ha U Blei ia ka jingduwai kaba kum a Syiem 
Solomon ! — “ Namar kata te to ieng, Ah Trai U Blei , eha ka 
jalca shongthait jong Me, Ma Me bad ka Synduk ka bor 
jong Me : Ah Trai U Blei, ai ban pynkup ia ki lyngdoh jong 
Me da ka Jingpynim, bad to ki ’riewkhuid jong Me kin leh 
kmen ha ka jingbhd > ’ [2 Khro 6 : 41). 

Khadduh eh. ka Synduk ka Jutang, hadien ba ka la 
iaid jngai ha ka lynti jong ka bad shongthait de bunsien 
ha ka Jaka kyntang tam, ka dei ban bah ia ka lyngba Ka 
Wah Jordan, khnang ba U paidlang jong U Blei Un ioh 
jam sha shiliang : — 

“Synduk Jutang — To lam ha khmat, 

Ki Maw, thung hapdeng wah ; 

Kumta Jordan kan khlad kan rngad, 

Ynda dap, kynmaw sab”. 


Jaiaw Laitdom, Shillong-2, 
5th April, 1980. 


L. Dehab. 

LYNNONG I. 


Ka Jingshah Jop ki Khun Israel ha Ebeneser. 

Napdeng ki thma kiba bun bah kiba la khie 
ha ka histori jong ki khun Israel ha ka por jong 
ka jutang barim, don tang kawei ka thma kaba 
kharn pawnam ha kaba ki khun Israel ki la 
shah jop. Kata ka^thma ka long, ka thma ha 
kaba ki khun Israel ki la iakynduh ia ka jing- 
shah jop kaba khraw ha ki Philistia ha 
Ebeneser. 

Kat kum ka jingiathuh jong ka Baibl kaba 
long ka Ktien U Blei, ka histori jong ka jaid* 
bynriew Israel ka iaid ryngkat ryngk&t had ka 
histori jong ka mam- Kumta ngim dei ban klet 
ba ki khun Israsl ha kane ka por ki ieDg ha ka 
bynta ka balang Israel kaba don ka jingiatih 
jutang bad U Blei jong ka u Jehobah- 

Nga ngeit kam long satia ka khubor kaba 
ngin sngewtynnad ban sngap bad iohsngew ba 
ka balang ka shah jop ha ki nongshuu jong ka. 

Ka jingshahjop jong ki khun Israel ba 
Ebeneser ka long ka jingjia kaba sngewsih ka 
ban sah jingkynmaw shirta — “ Ka balang ha 
shah jop ha hi nongshnn jong ha'\ 

Lada mynta ngin pyrshang ban wad ia ka 
daw jong ka jingshah jop ki khun Israel, ngin 
sbesa ha kaba khaddah ia ka# 

Ka jingjop lane ka jingshah rem ha ka 
thma ka dei ban don ka daw. Ka daw jong 
kane ka jingshah jop ka long namar ba ki 
arngut ki khun shynrang u Eli lyngdoh, u 
Hophni bad u Phinehas, ki briew kibym shym 
la pynkyntang, hynrei kiba la ialam khmat ha 
ka thma, bad ki la pynkheifi burom ia ka 
Syaduk ka Jntang da kaba ki pyntnr ia ka 
sha ka madan thma. 

Shaphang ka jinglong jingim kine ki khun 
shynrang u Eli lyngdoh, ka ktien (J Blei ka ia- 
thuh ia ngi ba ki long ki khun kiba la bna nam 
bha ha ka jingrunar bad jingdakaid. La ong 
ba ki la ialam khmat ia u paid bhur sha ka 
madan thma ha Ebeneser pyrshah ia ki 
Philistia, ki da leh ((haw dur bad leh thamula 
ia ka synduk ka Jutang U Blei, kaba dei ban 
bah tang da ki Lebi bad ki Lyngdoh, ki shakri 
ba la pynkyntang. 

Hapdeng ka jingialeh kaba jur, haba ka 
thma ka la shit bad rhem bha, ki Philistia ki la 
jop ia ki bad ki la knieh ia ka Synduk ka jutang 
bad ki la pyniap artat ia u Hophni bad u Phine- 
has bad ki la rah noh ia ka Synduk ka Jutang 
sha ka jaka shong dara, ryngkat bad ka jingrisa 
kaba khraw katta katta. 

U Eli lyngdoh uba la dap khyndai phew 
phra snem ka karta, hamar kane ka por katba 
u dang shong hajan ka khyrdop, la leit march 
sha u bran bran "Uwei u briew na ki Benjamin 
u la phtt na uta u paitiapom , bad u la poi aha 

■Sheiloh ha kata ka sngi uha ki jain jong u la 
pynkad, had uha la sum khyndew ha ka khlieh. 
Bod haba u la poi, ha khmih, u Eli u shong ha ka 
jingshong harud lynti ba u da ap khnang : namar 
ka dohnud jong u ka la syier shaphang ka 
8ynduk U Blei. Te haba uta u briew u la poi 
sha shnong, bad ba u la pynbna ia kata , ka 
shnong baroh ka la lynniar ” ( 4 Sam 4 : 12, 13). 

Te haba a Eli lyngdoh u la iohsngew mar 
khmat na u nonglam khubor ba ki Philistia ki 
la knieh ia ka synduk ka Jutang, “U la kyllon 
lyndang na kata ka jingshong hajan ka khyrdop, 
bad la kheiH ka ryndang jong u, bad u la tap” 
{I Sam 4 : 18). 

Ka tnga u Phinehas kaba long ka pyrsa 
kurimu Eli kaba la dei ka por ban kha khun bad 
kaba la dap bnai, ka la don ha jingthiah. Ki la 
don lem ki kynthei sawdong jong ka kiba la wan 
ia ka ban pyntngen ia ka. Namar ba ka la don 
htapdeng ka jingshitom bad ka jingpait dohnud 
na ka bynta ka jingiap u tnga, ka la kha shitom 
ia u kh unlung shynrang uba bha briew ; bad 
shuwa ba kan dkut mynsiem ban khlad noh na 
ka pyrthei, ka la kyrteng ia u khynnah, “17 
Ikhabod ” da kaba ong, (, kata ka burom ka lajah 
noh na Israel” (I Sam 4 : 21). 

Ka kyrteng “ Ikhabod ” ka mut ha ka ktien 
hebru “Shano ka burom” ? lane Hangno ka 
burom f — kaba haba la batai bha ia ka ka thew 
ia ka jingjah noh jong ka burom na Israel. 

Ka kyrteng ‘ Ikhabod * 'ka lah ban thew ruh 
ia ki lai tylli ki jingmut. Kita ki long : — 

1. Kaba nyngkong, ka jingshah knieh noh 
ia ka synduk ka jutang. 

2. Kaba ar, ka jingiap kyndit u Eli Ivngdoh 
uba long u kpa jong ka long mam ha Israel. 

3. Kaba lai, ka jingiap a Phinehas u tnga 
jong ka. 

Kine lai tylli ki jingmut kiba don ki jingjia, 
ki la pynlong ia ka tnga u Phinehas ban ai 
kyrteng ia u khun jong ka “ Ikhabod ”, kaba 
mut, •* ka burom ka la jah noh na Israel". 

LYNKONG 2. 

Ka lingpynshitom U Blei ia ka Balang naka 
bynta ki Pop jong ka. 

Na ka jiugiathuhkhana shaphang ka jing- 
skah jop thma ki kkun Israel ha Ebeneser, 

kawei ka pop kaba khraw tarn kaba ki kkun 
Israel ki la leh ha ka jingjaleh thma ia ki 
philistia, ka long namar ba kim shym fiiew 
burona ia ka Synduk ka Jutang. 

U paid bhur shit khlieh u bym shym la 
pyakyntang u la leh thaw dur leh thamula bad 
pynjah burom ia ka Synduk U Blei da kaba 
pyntur ia ka sha thma. Ka long ka pop kaba 
khraw tam kat ban pynjah burom ia ka Synduk 
ka Jutang bad na ka bynta kane ka pop U Blei 
Dn pynshitom ia ka ha kano kano ka dur. 

Ngi kynmaw na ka jinghikai ka Ktien U 
Blei ba kiba rah ia ka Synduk ka Jutang ki dei 
ban long tang ki Lyngdoh bad ki Lebi. 

“Te, u Dabid u la ong, ym bit iano iano ban 
■leit rah ia ka Synduk U Blei hynrei tang ki Lebi 
hi : namar U Trai V la jied ia ki ban bah ia ka 
Synduk U Blei, bad ban shakri ia U junom ” 
(1 Khro 15 : 2). 

Bad haba ki rah ia ka ki dei ban rah da 
kaba leh sumar ia ka. U Joshwa haba u hikai 
ia ki khun Israel ban jam ia ka wah Jordan, U 
la hikai kumno ban rah ruh ia ka Synduk ka 
J utang. 

“Haba phi iohi ia ka Syndnk ka Jutang U 
Trai U Blei jong phi , bad ba ki Lyngdoh ki Lebi 
ki da bah ia ka, ynda kumta phin ieng na ka 
jaka jong phi, bad phin hit hadien jong ka. 

Hynrei phin kham pajih hapdeng jong phi 
bad ka, kumba arhajar pruh da ka jingthew : 
wat wan hajan jong ka, ba phin tip ia ka lynti 
da kaba phin iaid : naba phim ju iaid na kane 
ka lynti mynno mynno ruh ” {Josh. 3 : 3-4). 

Haba la rah sumar bad rah kyntang bha ia 
ka ha ka mynsiem dwai, ka Synduk ka Jutang, 
ka don ka bor ban pynjop thma. Ki kynroh ka 
Jerikho ki la kyllon haba a Joshwa bad ki 
Lyngdoh ki la rah ia ka Synduk ka Jntang 
tang da ka jingput ka tnroi bad kaba iaid tawiar 
ia ka hynfiiew sien. Shaphang ka jingpynkyllon 
ia ki kynroh ka Jerikho, la thoh ha ka Ktien U 
Blei kumne : 

“ Te u Joshwa u khun u Nun u la khot ia 
kila ki Lyngdoh bad u la ong ha ki, io rah ia ka 
Synduk ka Jutang, to ai ruh ba hynnxew ngut ki 
Lyngdoh kin rah ia ki hynniew tylli ki turoi 

Jubili ha shuwa ka Synduk U Trai Bad 

kita kiba kieng atiar ki la nang iaid sha shuwa 
kita ki Lyngdoh kiba put ia kita ki turoi, bad uta 
u paidbah ba khadduh u la iaid hadien ka Synduk 
kita ki Lyngdoh ki da iaid ia put arlad ia kita ki 

turoi Kumta ia kata ka Synduk V Trai u 

la pyniaid tawiar ia ka shnong , da kaba iaid 
sawdong ia ka shisien ha ka sngi kaba ar ruh 

ki la tawiar ia ka shnong shisien, bad ki la leit 
phai aha ka dara: Kumta ki la leh hynnew sngi. 
Te ha kaba hynniew ka sngi ki la khie dang step 
haba dang shai byrngut , bad kt la tawiar ia kata 
ka shnong kumjuh hynrtiew sien : tang ha kata ka 
sngi ki la tawiar ia ka shnong hynHiew sien. Te 
ha kaba hynniew sien, haba kita ki Lyngdoh ki la 
put da kita ki turoi ...te habauta n paidbah ula 
iohsngew ia ka jingsawa kata ka turoi , kumta uta 
u paidbah u la risa da kajingrisa bajam, te kata 
ka kynroh ka la kyllon kram, ba kumta u paidbah 
u la leiew sha shnong, uwei uwei baroh kein mar 
pyrshah bait ia u , bad ki la jop ia kata ka shnong. 
Bad ki la pynjot thiav ia baroh ba la don ha 
kata ka shnong, shynrang bad kynthei, khynnah 
badtymmen ,bad masi dab, bad langbrotbad kadda , 
da ka syrti waitlam ” (Josh 6 : 6-21). 


Haba ka jingrah ia ka Syndnk ka Jutang 
ka long kaba thnrmnr bad kaba leh khlem 
akor, ka khot kloi kloi ia ka jingbitar U Blei. 

Ngi kynmaw ia ka jinghikai ba ngi ioh na ka 
Ktien U Blei ruh shaphang kane ha ka por ka 
jingwallam u syiem Dabid ia ka Synduk ka 
Jutang na Kiriath Jearim. 

La ong ba haba u Dabid u la wallam ia ka 
Synduk ka Jutang da ka jingleh burom bakhraw 
na Kiriath Jearim, U Blei U la shoh iap ia u 
llua namar ka jingleh khlem akor jong u. 
Sahphang kane ka jingiathuhkhana, ka Ktien 
U Blei ka la iathuh kumne : — 



8 


“Te haba ki la poi ha ka kyntem u Khidon, 
u U8sa u la sei la ka kti ban bat ia kata ka 
Synduk, namar ki masi ki la jynthut. Te ka 
jingbilar U Trai ka la meh pyrshah iauUssa, 
bad U la shoh ia u * namar ba u ktah ia kata ka 
Synduk : bad u la iap hangta hakhmat U Blei *' 
(/ Khro 13 : 9-10). 

Ka Thma ha Ebeneser ka long ka thma 
kaba wallam ia ka jingshah jop ha ki khun 
Israel. Ka daw ka long tang namor ki arngnt 
ki khun runar u Eli Lyngdoh kiba la wallam ka 
jingtim net, U Blei kaba la hap ha u paidlang 
Israel. 

Ka jinghikai kaba kordor bangiioh na ka 
jingshah jop ki khun Israel ha Ebeneser ka long 
ka jingpynshiiom U Blei ia ka balang na ka 
bynta ki pop jong ka. 

Ka balang kan ym lah ieng da lei lei ha 
khmat ki nongshun jong ka lada kam fiiew 
burom ia ka Synduk ka Jutang. U Biei Un 
pynshjtora ia ka balang lada ka leh khlem akor 
bad kam fiiew burom ia ka Synduk ka Jutang. 

Ka balang kan iakynduh ia ka jingshah rem 
kaba khraw, wat lada ka leh ia ka kam kaba 
bha katno katno ruh, hynrei lada ka leh khlem 
akor bad kam niew burom ia ka Synduk ka 
Jutang. 

Ka khubor ba kynja mynsiem na ka jingshah 
jop thma ki khun Israel ha Ebeneser ia ka bala ng 
ha kine ki sngi ka long ba U Blei Un pynshitom 
ia ngi lada ngi leh ia ka pop sang ka pop ma. 



Kft jingbymkhuid jong ngi bad ki pop jong 
ngi kin pynlong ka daw kaba biang ia ngi ba 
ngin ym lah ieng da lei lei ha khmat ki nongshun 
jong ngi. 

Ka jingpynkhuid na ki pop bad ka jingpyn- 
kyntang ialade ka long ka kam kaba nyngkong 
nyngshap eh shuwa ba ngin ialap ia ka Gospel. 
Ngim lah ban ialap ia ka kyrteng kaba lchuid 
jong 17 Nongpynim jong ngi 17 Jisu Khrist, lym- 
da ngi pynkhuid bad pynkyntang shuwa ia lade. 
Katno tam lei lei haba ngi dei ban iohpdiang 
nyngkong ia ka Bor U Mynsiem Bakhuid shuwa 
ba ngin leit ban pynbna ia ka khubor jong ka 
diengphna. Dei kane kaba la pynlong ia u 
William Booth, uta u nongseng jong ka Balang 
Salvation Army ban ong ia la ki jong ki shipai 
ialeh jong u kumne: — 

“ Befor c we go to our knees to receive the 
baptism of fire, let me beg of you to see to it that 
your souls are tw. harmony with the will and 
purpose of the Holy Spirit . whom you seek 

Ha ka ktien khasi ka mut kumne: — “ Shuwa 
ba ngin dern ia la ki khohsiew ban iohpdiang ia 
ka jingbaptis ka ding, shah ngan kyrpad ia phi 
ban peit ba ki mynsiem jong phi kiiaparpaiii 
bad ka mon bad ka jingthmu ka jong U Mynsiem 
Bakhuid, ia uba phi wad.'* 

Ki pop sang ki pop ma kiba ngi lek ki long 
ki jingbishar barieh U Blei ia ngi. I.gin ion ka 

jingiaroh na U Blei tang haba ngi pynkyntang 



10 


shwa ialade. Kumno ki Lyngdoh bad ki Lebi 
kin rab ia ka Synduk U Blei khlem da pyn- 
khuid sbwa ia la ki pop ? Lada ngi rah ia ka 

Synduk U Blei da ki kti ba pop bad ba bit snarn, 
ka Synduk U Blei kan hap bad U Blei Un shoh 
iap ia ngi. Namarkata, ka kamram kaba nyng- 
kong eh kaba ki Lyngdoh bad ki Lebi ki dei ban 
leh shuwa ba kin rah ia ka Synduk ka Jutang, 
ka long ba hadien ba ki la dep pynkhuid ialade 
na ki pop, ki dei ban iaid lyngba ka por kaba 
slem jong ka jingpynkyntang ialade. Shaphang 
kane ka rukom leh niam, ka Etien U Blei ka la 
dep iathuh kumno mynba u Syiem Dabid u 
kyntu ia ki Lyngdoh bad ki Lebi haba u ong : — 

“To pynkyntang ialade, ma phi bad ki para 
jong phi, ba phin wallam artet ia ka Synduk U 
Trai, U Blei ki Israel , sha ka jaka ba nga la 
pynkhreh ia ka” (1 Khro 15 : 12). 

Shuh shuh ha ka Etien U Blei, la iathuh 
ruh kumno ba U Blei U la bthah ia u Joshwa 
shaphang ka jingpynkhuid ia u paidbah namar 
ka jingshah jop ki Israel ha Ai : — 

“ Toieng noh, pynkhuid ia u paidbah, to 
ong ruh, to pynkhuid ia lade hamar kaba lashai : 
naba kumne ong U Trai, U Blei ki Israel, Don 
kata kaba sang hapdeng jong me, ko Israel : mem 
lah ban ieng ha hhmat ki nongshun jong me, ha 
ban da phin pynmih noh ia kata kaba sany 
napdeng jong phi ” ( Josh 7 : 13). 

LYNNONG 3. 

Ka Jingsah Khunswet ka Balang 

Na ka jingiathuh khana shapbang ka jing- 
kha ia u Ikhabod, ngi ioh ia ka jinghikai kaba 
long ka jingsneng ia ngi. Kata ka long ba ka. 

balang kan aah khunswet shirta lada kam 
kylla kaba mut. 

Ka tnga u Phinehas ka la kha shitom ha ka 
jingpait dohnud ia u Ikhabod, bad ka la iap 
artat. 

Parabangeit, nga pynkynmaw hangne ia phi. 
ba u Ikhabod u long u khynnah khunswet. U 
la duh noh ia la u kpa. U la duh noh wat ia la 
ka kmie rah kaba dei ban khmih ban peit ia u. 

Ka kyrteng ‘Ikhabod’ ka long ka kyrteng; 
kaba sngewsynei bad kaba sngewsangsot. Ka 
long ka kyrteng kaba sngewmyllung. Ngi 
dei baroh ban sngewsynei ia une a khunswet. 
Ka balang kaba donburom ka long barobor ka 
ka balang kaba peit bad kaba sumar ia ki 
khunswet. 

Ka ktien U Blei ka la pynbna shaphang ka. 
kamram ki kpa ki kmie ba kynja mynsiem 

ha ka jingiadei bad ki khunswet kumne : — 

“ Ka jinglony riewblei kaba sngur badbym 
tngit ha khmat V Blei bad V Kpa ka long kane 
kein, ban leit khmih ia ki khunswet bad ia ki riew- 
kynthei ha ka jingshitom jong hi” ( Jak 1 : 97.) 

Ka kamram jong ngi kum ka balang ka long 
ba ngi dei ban peit bha ia ki khunswet khun- 
rangli namar ki long ka Jingkyrmen jong ka 
lashai lashisngi. Ka ktien U Blei ka ia kren 
sbaphang kane ruh haba ka ong : — “ Bishar ia 
ki baduk bad ki khunswet, leh hole ia ki bashitom 
bad ia ki ba rangli. Pynim ia ki baduk bad kiba 
kyrduh : pyllait ia ki na ka kti jong ki bymman ” 
(Salm 82 :3-4). 

Kumba ki khunswet ki long ka jingkyrmen 
jong ka balang, ki long ruh kiba bit eh ban ioh 
ia ka burom namar U Blei u ju sngewbha ban ai 
kum ha ki : — “U rah ia u baduk na ka khyndew, 
bad u kyntiew ia uba rangli na ka tliliaw sboh ; 
ba un ioh buh ia u ryngkat bad ki hakhraw batri, 
ryngkat bad kiba khraw batri ki brim jong u 
keiff' ( Salm 113 : 7-8). 

U Blei um ju sngewbha iano iano ban don 
kiba leh beifi ia u khunswet. Ka jinglehbein ia 
u khunswet kan wallam kloi kloi ia ka jiagbishar 
na ka khet U Blei. Ka. jinglynfiiar u khunswet 
ka kiew kham kloi ha ki shkor U Blei. Ka ktien 
U Blei ka kdew shaphang kata haba ka ong : — 

“Una u rangli u la lynhiar, te U Trai u la 
iohangew ia u, badula pynim ia u na ki jingjyn- 
jar jong u baroh ” ( Salm 34 : 6). 

U Blei an ieng bad iai ieng barobor ha ka 
liang u khunswet ha ka por ka jingshah lehbeifi 
bad ka jingshah jynjar jong a. 

Parabangeit, ha ka balang jong ngi ki don 
shibun ki Ikhabod bad ngi dei ban leh ei ei na 
ka bynta jong ki. Ngi dei ban sngewsynei ia ki 
Ikhabod bad ngi donkam ban kner barabor ia ki 
kti jingiarap shu ki namar ki long ka jingkyrmen 
jong ka balang. 

Balei ba nga kham skon jur ia kane ? Ka 

daw ka long namar ba la ju hikai ia ki khun- 
swet ha ka sknl bah jong ki jingjynjar ba kin 
ioh long ka jingkyrmen ka balang ha ka lawei 
jong ka* Ki la long khlem burom ba ka jingduh 
noh ia u kpa bad ka kmie, hynrei U Blei un sa 
pyndonburom pat ia ki hadien. 

Ka kyrteng ‘Ikhabod' ka ieng na ka bynta 
ka jinglong khunswet ka balang Israel. Ka 

jingshisha jong kane ka long namar kine 
ki daw : — 

(1) Ka balang ha Israel ka sah khunswet 
haba ka la duh noh ia u kpa jong ka Iongniam* 
ia u Eli lyngdoh uba la ri baroh shikatta ia ka 
burom jong ka balang. 

(2) Ka balang ha Israel ka sah khunswet 
haba ka shah rem ha ka thma ha Bbeneser. 

(3) Ka balang ha Israel ka sah khunswet 
haba kam don shun ka Synduk ka Jutang. 

Ka jiughikai ba ngi ioh na kane ka jingia- 
thuhkhana shaphang u Ikhabod ka long ba ka 
balang kan sah khunswet shirta lade Kam dim 
ka kyrteng kabe im jong U Jisu Khristi Namar 

ba ka la pynjah burom ia ka kyrteng bakhuid 
jong u, U Blei un ym wad shuh ia ka tad ynda 
ka poi aha ka jingkylla kaba mut ba shisha. 

Ha ka jingiadei bad kane ka juk kaba 
mynta, ka ktien U Blei ka pynkynmaw ia ngi 
ba ngi lah ban don ka kmie lane u kpa ha ka 
doh, hynrei lada ngim don U Jisu Khrist, ngi 
sah ha ka jinglong khunswet kaba shirta. 

Ha kylleng ka ri jong ngi bad ha kylleng 
sawdong ka pyrthei ruh, kiba ban bah napdeng 
kiba la khot khristan ialade ki sah khnnswet 
namar ba kim don U Jisu Khrist ha ka jingim 
jong ki. Ia ki U Blei um wad shuh tad lada ki 
kylla kaba mut na ki pop jong ki bad phai pat 
sha u. U Blei un shah shkor pat ia ki tang 
haba ki la pyndem ialade, iam kthang bad pan 
map na u. 

Kane ka jinghikai ka la don naduh ka por u 
Syiem Solomon kumno mynta U Bloi n la 
paw ha u ban ai ka jingkular kumne : — • 

“Lada ki briew jong nga, ia kiba la khot da 
ka kyrteng jong nga, kin pynrit ialade, bad kin 
duwai , bad kin wad ia ka khmat jong nga, bad kin 
phai noh na ki lynti bymman jong ki ; kumta te 
ngan engew na bneng, bad ngan map ia ki pop 
jong ki, bad ngan pynkhiah ia ka ri jong ki” 
(2 Khro 7 : 14), 

Ka pop n Hophni bad u Phinehas, ki khun 
runar u Eli lyngdoh ka pynlong ia ka balang 
Israel ruh baroh kawei ban leh pop. Ka balang 

ha Israel ka la hap noh na ka jingaiei. Ka 

balang ha Israel kam don jingiapher satia na 
ka Ealang Ephesus kaba la duh noh ia ka |ing- 
ieit kaba nyngkong, ia kaba U Trai Jisu hi u la 
dep maham pyrshah ia ka, haba u ong : — 

“ Hynrei nga don kane kaba pyrshah ia pha, 
ba pha la iehnoh noh ia ka jingieit jong pha kaba 
nyngkong. To kynmaw namarkata nangno pha 
la hap noh, bad to kylla kaba mut, bad to leh ia 
kita ki jingleh hiba nyngkong ; lymda kumta nga 
wan kloi ha pha, bad ngan pynkynriah noh ia ka 
dieng pynieng sharakjong pha na ka jaka jong 
ka, lada pham kylla kaba mut u ( Jingpyn 2 : 4-5). 

LYNNONG 4 

Ka Synduk ka Jutang ka long ka Burom 
jong ka Balang 

Ka burom jong ka balang ha ki por kiba 
la leit nob jong ka Jutang barim, ka la ieng, 
ka la shong, ka la sab bad ka la neb tang ha 
ka Synduk ka Jutang- Hangno hangno haba 
ka don ka Synduk ka Jutang, hangta U Blei 
u don. Dei ha ka Synduk ka Jutang ba U Blei 
hi u ju sngewbha ban shong. 

(1) Na ka jingiathuhkhana shaphang ka 
jingiaid lynti ki khun Israel ha ri khlaw saw- 
phew snem, ngi kynmaw |ba u lyoh u ju wan 
hiarhapoh ka Tabernakl ka jingiaseng bad 
n la ju pyndap ia ka jingiaseng baroh kawei 
da kaba tap ia ka Synduk ka Jutang. . U lyoh 
uba tap ia ka synduk u pynpaw ia *ka jingdap 
ka burom U Blei kum ka jingi ka Shekinah. 

Ka balang ha ri kblaw ha ka por u Moses 

ka la iohi ia ka jingkhraw ka jingkhuid U Blei 
mynba u lyoh u la tap ia ka Synduk ka Jutang 
hapoh ka Tabernakl ka jingiaseng, kumba u 
nongrwai shem mynsiem u iaroh ia Uwei lai 

Bakhuid, Bakhuid, Bakhuid, B’la tap da 
u lyoh, 

U briew ba pop ban pei ban i ia Me um lah; 

Ma Me bad tang Ma Me, Bakhuid ba dei 
iaroh. 

Ka bor, jingieit, jingkhuid ha Me ki sah. 

( 2 ) Ka Synduk ka Jutang ha ki por kiba 
mynshuwa ka la long ruh kajaka pynpaw ia ki 
kambab U Blei. Ym tang ba ka long ka jaka 
shotjg U Blei, hynrei ka long ruh ka jaka pyn- 
paw ia ki kambah U Blei. Ha ka Synduk ka 
Jutang, la ju buh bapob ia ki lai tylli ki tiar 
kiba kordor bad ba phylla kiba pynkynmaw Ia 
ngi haduh mynta ia ki kambah U Blai. Kita ki 
long (1) Ki artylli ki Mawlyngkniap u lum Sinai. 
(2) U diengduh u Aaron bad (3) u khiew mana. 

(3) Ka Synduk ka Jutang ka long rub ka 
jaka iashem iakynduh U Blei bad ki tshakri 
jong u kum u Moses, u Aaron bad u Joshwa. 

U Blei u la ju pynpaw ia lade bad ia kren mar* 
khmat ha u Moses, u Aaron bad u Joshwa ha 
khmat ka Synduk ka Jutang bad man ka por 
ba ki ju leit ia kylli jingkylli na U. 

(4) Ka Synduk ka Jutang ka long ruh lui 
dak jong ka jingdon ryngkat U Blei baba u leit 
ban ia laid ryngkat ryngkat ; bad u paidlang 
jong u bad ban shongsah ruh hapdeng jong u. 

“Te ki la leit mih noh na uta u lum jong U 
Trai lai sngi lynti ; bad ka Synduk ka Jutang 
ka jong U Trai ka la leit ha shwa jong ki ha kita 
ki lai sngi lynti, ban wad ia ka jaka shong thait 
ia ki ” ( Jingkhein 10 : 33). 

Ha kl por kiba hadlon eh Jong ka histori 
ki khun Israel, ka Synduk ka Jutang ka la jah 
noh. Kumno ka la Jah noh P 

Ka la jah noh mynba ki nong Babylon haba 
ki la wan hiar thma ia ka nongbah Jerusalem. 
Ha ka snem 587 B. C. (Sanspah phraphew hyn- 
fiiew snem shuwa U Khrist), ki nong Babylon 
ki la thang ia ka nongbah Jerusalem bad ki la 
pynjot ia ka Synduk ka Jutang jong U Blei. 

Ka jingbymdon shuh ka Synduk ka Ju- 
tang ha Israel ka pynkynmaw ia ngi baroh 

shaphang ka burom kaba la leit noh jong ka 
balang. 

Ka Synduk ka Jutang kam don shuh ha ki 
por kiba hadien, hynrel ha kino kl sngl ki jong 
ngi mynta, ka long na ka bynta ka burom U Bloi 
kaba pyndap ia ka balang ha ka por ka Ribaibal 
bad ka jlngtrol kaba donbor ka jong U Mynslom 
Bakhuid. 

Ha kine ki sngi jong ngi, ka Synduk ka 
Jutang kam don shuh, hynrei la ai ha ngi ka 
bor ba ngin iohi pat ia ka burom U Blei ha ki 
sngi jong ka ribaibal — ki sngi ka jingtrei ba 
donbor U Mynsiem Bakhuid. 

Na ka jingiathuh ka Ktien Bakhuid U Blei, 
ngi iohi ba ka Synduk ka Jutang ka wan paw 
pat ha ka dur U Mynalom Bakhuid naduh ka 
sngi Pontokost. Ngi kynmaw baroh ba ha ka 
sngi Pentekost la pyndonburom ia ka kyrtong 
II Jisu Khrist da ka Jingdap U Mynsiem Bakhuid 
ha ka por ba ki Apostol ki la ia don lang. 

**Te kyndit kyndit la wan lea jingsawa na 
bneng hum ka Iyer bah ba beh kyrthep, bad ka la 
pyndap ia ka iing baroh kawei ha kaba ki la ia 

shong. Bad la paw ha Jci hi thy llie j ki ha pait 
pnat, kum ka ding ; te ka la shong halor uwei pa 
uwei na ki ” (Ki Kam 2 : 2-2). 

Naduk ka sngi Pentekost ter ter, ha ki por 
bad ki ia baroh, haba ka don ka jingtrei U 
Mynsiem Bakhuid ha kano kano ka jingiaseng, 
ka la ju paw ka jingbthei kum ka Ding dinamalt 
kaba pyndap ia ka jingiaseng baroh kawei da ka 
burom U Blei. 

Ki sngi ka ribaibal, namarkata, ki la ju 
long ki sngi kiba U Blei u pyndap ia ka balang 
da ka burom jong U. Ka jingtrei U Mynsiem 
Bakhuid kaba kum ka ding ka wallam ha kano 
kano ka balang ia ka burom U Blei, bad hangno 
hangno haba ka burom U Blei ka don, hangta 
ka paw ruh ka diengphna U Jisu Khrfst. U Dr. 
Graham Scroggie hi u la ong haba u batai sha- 
phang kane ka burom Blei : — 

**8piritual revival always reveals the cross a 
fresh ”, Kaba mut ha ka ktien khasi, **Ka 
ribaibal ba kynja mynsiem ka pynpaw thymmai 
barobor ia ka diengphna” . 

Ka buroai jong ka balang ka shong barobor 
ha ka Synduk ka Jutang. Ka burom jong ka 
balang kam shong ha ki samla ; kam shong ha 
ka jingiphuh iphieng jong ka Ingmane. Ka 
burom jong ka balang kam shong da lei lei ha 
ka jingstad ka rukom jingpyniaid balang ; kam 
shong ruh ha ka main ki nongsharai balang. Ka 
burom jong ka balang kam shong ha ka jingstad 



u nongialap lane ka jingpnah thylliej jong u ; 
kam shong ruh ha u Pastor lane ha ka jingdap 
briew ha ka por long jingiaseng. 

Ka jingbymdon shuh ka Synduk ka Jutang 
ha ka balang Israel ka dei ban pynpyrkhat ia 
ngi ruh — “ hato ka Synduk ka Jutang ka dang 
don bad ngi ? 

Hato ka Synduk ka Jutang ka don mo bad 
ngi haduh kane ka por ? Hato ka Synduk 
ka Jutang U Blei ka don ha ki jingiaseng niam 
bad ki jaka mane Blei jong ngi ? Dang don mo 
ka Synduk ka Jutang ha ki jingiaseng paidbah 
jong ngi ha kine ki sngi ? 

LYNNONG 6. 


Ka Jingjah noh ka Balang la Ka Burom 
Jong ka. 

Ka jingshah jop ki khun Israel ha ka thma 
ha Ebeneser bad ka jingshah knieh noh jong ki 
ia ka synduk ka jutang ka don ka khubor ban 
kren ia ka jinglong jong ka dur ka balang ha 
kine ki sngi jong ngi rub. 

Ngim dei ban pynrem tang ia ki khun 
Israel ha ka jingshahrem thma jong ki. Ka 
balang khristan jong ngi ruh karu kth ban lait 
na kajuli ka *apot' kaba ki khun Israel ki la 
hap ; kam lah ban lait ruh na kajuh ka jingia- 
kynduh kaba ki khun Israel ki la iakynduh 
hapoh ka jingialam u Hophni bad u Phinehas. 

Ka jingkylli mynta ka mill halor kane 
ka jingsliitom. 

Jia aiu haba ka balang ka duh noh ia ka 
burom jong ka f 

Ki jubab ia katei ka jingkylli ki long 
kumne harum : — 

Haba ka burom ka la jab noh na ka 
balang : — 

1. Ka balang ka la duh noh ia ka jingieit 
kaba nyngkong. 

2. Ka la hap noh na ka jingoiei. 

3. Ka la duh noh iaka jingdon ryngkat 
U Blei. 



4. U Mynsiem bakhuid am ioh jak» shuh 
ban iatrei ha ka balang. 

5. Ka Shekinah ka jong U Blei ka la kyn- 
riah noh na ka jaka kyntang. 

6. Ka Iyer ribaibal ka la phet noh. 

7. Ki jingiaseng duwai shiteng syofiia ki la 
wai noh. 

8. Ki nongwan jingiaseng kirn pynkyntang 
shuh ialade haba ki wan jingiaseng 

9. Ki dap sa tang ki khun tamsneng bad ki 
khun runar. 

10. U Mynsiem Bakhuid u la phet noh. 

11. Ka kam kyntang ka la hiar dor. 

Haba ka burom ka la jah noh na ka 
balang : — 

1. Ka balang kam iohpdiang shuh ia ki orakl. 

2. Ki jingphla ahem mynsiem kim don shuh. 

3. Ki jingrwai Seion ki la kynjah. 

4. Ka jingsngewkynduh ia la ki pop kam 
don shuh. 

5. Ki dkhot jong ka balang kim iam shuh 
haba ki don hapoh ka ling U Blei. 

6. Ki dkhot jong ka balang ki leh pyrthei, 
ki sngewpyrthei ; ki kren pyrthei bad ki im 

pyrthei. 

7. Ki nongialam kiba kynja doh ki sdang 
ban ialam ia ka balang. 

8. Ka jingieit ia ka kam U Blei kam 
don shuh. 

9. Ka jingtrei kam balang ka shu long tang 
dep rukom. 

10. Ka balang ka la duh noh ia ki kmie ki 
kpa kiba riewblei. 

11. Ka Seion ka shong suk. 

Haba ka burom ka la jab noh na ka 
balang : — 

1. Ka balang ka la duh noh ia ka Bor 
Mynsiem. 

2. Ka Sobjekt jong ka jingkha arsien ka 
long nongwei ha ka balang. 

3. Ki Pulpit ki tyrkhong. 

4. Ki jingiaseng ki dait thah. 

5. Ki jingduwai shitrhem ki la jah noh. 

6. Ka rukom mane Blei ka shong sting bad 
ka per katta katta. 

7. Ki rukom pyniaid balang ki long pyrthei. 

8. Ki dkhot ka balang kim ai shuh kawei 
na kaba shiphew. 

9. Ka Kam jong U Blei ka dkoh ha ki liang 

baroh. 



Haba ka bora at ka la jab nob na ka balang : — 

1. Ka mynsiem mishoneri kam don shuh. 

2. Ka mynsiem ialap ka la dam noh. 

3. Ka shap jong ka jinglong riowblei ka la 
jah noh na ki dkhot ka balang. 

4. U Blei Urn jubab shub ia ki jingduwai 
jong ngi. 

5. Ka balang ka shah jop kat shaba ka phai. 

6. Ki jingithuhpaw bneng kim wan shuh. 

7. Ki prophet bad ki nongiohi ki la leit noh. 

8. Ka balang ka la duh noh ia ka hok, ka 
jingkhuid bad ka jingshisha. 

9. Ka balang ka thad rong ia (J Jisu Khrist. 

Haba ka burom ka la jah noh na ka balang : — 

1. Ki Lyngdoh bad ki Lebi ki pynhiar dor 
ia la ka ordineshon. 

2. Ki Lyngdoh bad ki Lebi kim don shuh 
ka barandi. 

3. Ka Seion ka long mraw. 

4. Ka dieng pynieng sharak ka la kynriah. 

5. Khadduh khadwai ka wan ka jingiap. 

6. Nangta ka poi sa ka sngi bishar. 

Kumno ka balang kan pynioh pat ia ka burom 
kaba la jab nob ? 

Ka jingkylli mynta ka long — Kumno ka 
balang kan pynioh pat ia ka burom kaba la jah 
noli ? Rato ka balang ka don ka bor ban pynioh 
pat ia ka burom kaba ka la duh noh ? 

Kajubab ia katei ka jingkylli ka long “Em”. 
Ka balang kam don bor na lade hi ban pynioh 
pat ia ka burom kaba ka la duh. Dei tang U 
Blei uba lah ban iarap ia ka ha kaba pynioh pat 
ia ka burom kabi ka la jah noh. 

Namarkata, ha kane ka lynnong, nga kwah 
ban kren bad shonjur shaphang U Blei uba long 
u nongsiewspah jong ka baling, uba. do® ka 
BOR ban pynioh pat ha ka balang ia kata ka 
burom kaba la jah noh. 

Khlem U Blei uba long u nongsiewspah 
bad U Trai jong ka balang, ka balang ym tang 
ba ka duh noh ia ka burom, hynrei kan iap 
duh syndon. 

Hapdeng ka jinglyndet noh ka balang ia U 
Trai U Nongpynim jong ka, pynban U Blei U 
long uba iaishah stem bad ka. Ka jinglong ba 
iaishah slem UjBlei ka paw na ba sdang ha ba 
kut. Dei hangne ba ka jingjeit JJ Blei ia la ka 
Balang ka iaieah bad iainoh. 



Shaphang kane ka jinglong ba isynei U Blei, 
la dep iathuh ha ka ktien U Blei kumne : — 

i, Hato ka briew ka lah ban klet ia la i khun 
ba dang buin, ba kan ym isynei ia i khun ka kpoh 
jong ka ? Shisha, kine Jci lah ban klet, pynban 
nga ngan ym klet ia pha ” (Isa 49 : 15). 

Ka jinglong ba iaishah slem U Blei ka pyni 
ba ka jingieit jong u ia la ki briew ka tap noh 
ia ki pop ba bun byllien bad ia ka jingtlot ba 
bun jaid jong ka jinglong briew, khnang ba ki 
briew kiba la phai noh na u, kin ioh lad ban 
wan phai pat !sha u, da baba khmih thik ia ka 
jingpynim jong u. Ka jinglong ba iaishah slem 
jong U Blei ka plie ruh ia ka kabu ba ki briew 
jong u haba ki wan phai pat sha u, kin ioh lad 
ban siewspah ia la ka por jong ka jingim kaba 
ki la pynlut bad pynsyrwa lehnohei. Ka ktien 
(J Blei ka la kren ruh ia kane ka jinglong ba iai- 
neh U Blei kaba paw ha ka kam U Jisu Khrist. 

“Un ym pynkhsin iauphlang balamong , 
bad un ym pynlip ia u saihon ba sah tdem : 
Un pynmih ia ka jingbishar ha ka jing shisha' r 
(Isa 42 : 3). 

Namar ba U Blei u long uba iaishah slem, 
um long ruh uba iaibat jingbitar sah kumba u 
nongrwai shem mynsiem u rwai : — 

"Ym junom Un bat sngewsih, 

U kham hun ban isnei ; 

La katoo katno ngi retn, 

Ka noh jingieit U Blei”. 

Ka ktien U Blei ka la iathuh ruh shaphang 
ka jinglong ba iaishah slam jong U Blai 

kumne : — 

“U Trai , V Trai U Blei uba isynei bad ba 
ai ei, uba iaishah stem, bad uba kynrei ha ka 
jingbha bad ka jingshisha, uba bat ka jingisynei 
iaki hajar, uba map ia ka jingpalat, bad ia ka 
jingryngkang bad ia ka pop ” ( Ekso 34 : 6, 7). 

Namar ba U Blei u long uba iaishah slem,. 
un ym iehnoh satia ia ngi tang ha ka kut lad 
suda, hynrei u iai plia ruh ha ngi ia ki lad 
jingaiei ba bunjaid na ka bynta jong ngi. 

Kumno ka balang kan pynioh pat ia ka 
burom kaba la jah noh t 

Na ka bynta kane ka jingkylli, ka ktien U 
Blei ka ai ha ngi ia kiba bun ki jubab ia kiba 
nga la pyrshang ban buh ha baroh shilynter jong 
kane ka lynnong harum kumne : — 

1. Kum ka balang ngin pynioh pat ia ka 
burom kaba la jah noh, tang lada ngi la kylla 
kaba mot shisha na ki pop bad sngewsih kthang 
ia la ki jingleh. Shaphang ka jingkylla kaba 
mut ba shisha, ka ktien U Blei ka la maham : — 

“To kynmaw namarkata nangno pha 1 m hap> 
noh, bad to kylla kaba mut, bad to leh 'ia kita ki 
jingleh kiba nyngkong *’ (Jingpyn 2 : 6). 

Shaphang ka jinghikai ia ka jingsngewsih ba 
riewblei na ka bynta ki pop, ka ktien u Blei ka 

la batai kumne ; — 

“Namar kata ka jingtngewsih ha riewblei ka 
pynlong ka jingkylla ka hamut sha ka jingpynim 
ka hym babe ahuh ; hynrei ka jingsngewaih ka 
jong ka pyrthei ka pynlong ka jingiap" (2 Kor 
7 : 10). 

2 Hadien ba ngi la kylla kaba mat, ngi don 
kam ban pbla nob ia la ki pop- Lyrnda ka 
balang ka pyndep ia ka jingphla ia ki pop, ka 
jingkylla kaba mut jong ka kam long kaba shi- 
sha. Ia ka jingphla ia la ki pop, ka ktien 
U Biei ka kyntu ku mne : — 

“To tang shu phla ia la ka jingleh bymhok, 
ba pha la leh paint ia U Trai U Blei jong pha ° 
( Jer 3 : 13). 

3. Hadien ba ngi la phla noh ia la ki pop, 
ngi del ban iehnoh shisyndon pat ia kita ki pop 
kiba ngi la leh da kaba pdiang ia ka jingpyn- 
khuid da ka saam U Jisu bad kaba pynkyntang 
ruh ialade ha ki jingduwai iasyllok kiba khlem 
thait. Ka Ktien U Blei ka la kren shaphang 
kane : — 

“To that noh ia la ki kti, ko phi kiba pop bad 
to pynkhuid noh ia la ki dohnud ” (Jak 4 : 8). 

Ka balang kan pynioh pat ia ka burom kaba 
la jah noh» tang haba ka sdang . — 

1. Ban wad pat ia U Trai ha ki jingduwai 
kiba khlem da pud, sngi bad miet. Ka jingwad 
ka dei ban long kaba da sliang bad da thrang 
shisha, kumba u keirang u sliang bad u thrang 

ia ki wah um. Bad dei ka jingwad kaba kum 
kata kaba pynlong ia U Blei ba un khmih isynei 
ia ka balang kaba sngewdonkain eh tang ia ka 
jingiarap jong n , Ngi kynmaw na ka ktien U 
Blei kumno ba u Dabid hi u la pkla ialade ba u 
pisa mynaiem kaba khraw katta katta mynba 
u kwah eh ban wan duwai ha U Blei ha ka 
Tempi jong u haba ong : — 

“ Kumba u thrang u , Keirang ia ki wah um, 
kumta ka thrang ka mynaiem jong nga ia me. Ah 
U Blei. Ka mynsiem jong nga ka sliang ia U 
Blei, ia U Blei Uba im : lano ngan wan bad ngan 
paw ha khmat D Blei f” ( Salm 42 : 1, 2). 

2. Ka balang hadien ba ka la sngewthuh 
ba ka bor kam don shuh ha ka, ka dei ban trei 
shitom ryngkat bad ka jingaitilut da kaba siew- 
spah kloi kloi ia ka por kaba dang sah ia kaba 
U Blei u ai shipor ha ka, khnang, ba ka lah ban 
ieng bad tei pat ialade. Lymda ka sngewthuh 
shisha ia ka jingkordor jong ka por kaba lyngkot, 
kan nym lah shuh ban pynioh pat ia ka burom 
ba la jah noh, kaba dei ban wanrah tang da 
kaba siewspah ia ki kabu bad ki lad jingaiei. 
kiba U Blei u ai hapoh ka por ba la buh. 
Shaphang kane ka jingdonkam kaba kyrkieh, 
u Nongrwai Salm u pynkynmaw ia ngi da ka 
jingrwai jong u kumne : — 

“To hikai ia ngi ban hiew ia ki sngijong 
ngi kumta, ba ngin pynioh ha ngi , ia ka dohnud 
ka jingetad" (8alm r 90 ;12). 

U Apostol Paul pat u la maham jur ia ngi 
haba u ong : — 

*‘To khmih bha te kumno phi iaid, ym kum 
ki bymstad, hynrei kum kiba stad, da kaba siew 
spah ia ka por, naba kine ki sngi ki long kiba 
aniew ” ( Eph 6 : 15, 16). 

Ka balang kan pynioh pat ia ka burom kaba 
la jab nob tang baba ka iamkthang ha khmat 
U Trai jong ka ba nn pynim pat ia ka. Kaba 
hum kata ka jingiamkthang ka dei ban pynmih 
ia ka jingkyrpad kaba khuid bad kaba khlem 
jingartatien ban iohpdiang pat sa shi sien ia ki 
jingkyrkhu na U Trai uba la ai ha ka myn- 
shuwa. 

“Men ym pynim pat ia ngi ; ba ki briew 
jong me kin ioh leh kmen ha me V ’ (Salm 85 : 6). 

Ka jingpynioh pat ia ka burom kaba la jah 
nob ka long ka kam iap kam im joag ka balang. 
Ka jingim bad ka mynsiem jong ka balang ki 
adien tang ha ka bnrom kaba U Trai u ai ha ka. 
Katba ka bnrom ka dang don, ka balang rub ka 
im bad ka khih- Shiaien pat ba ka burom ka 
la jah noh, ka nam ba bha jong ka ruh ka la lip 
jar. 

Kumba ka burom ka pynlong briew man 
briew ia ngi katba ngi dang im ha ka pyrthei ; 
kumta ruh ka burom ba U Blei u ai ha ka 
balang ha ka pyrthei ka pynkiew kyrdan ia ka 
ba kan ioh long ka theisotti ba khuid jong U 
Trai Jisu ynda haba un wan pat ban shaw ia ka 
ha ka jingwaa arsien jong u. 

Ka burom kaba U Blei U ai ha ka balang 
ka nang wallam lypa ha ka ia kawei pat ka 
jingkyrmen kaba kham khraw palat kaba long 
ka pansngiat ka burom kaba U Trai Jisu un leh 
burom da kaba pynphong halor jong ka. Dei ia 
kaba kum kata ka jaid burom ba maian bad ba 
phylla tarn ba u Apostol Paul u la pynkyrmen 
ia ngi baroh kiba ngeit ba ngi dei ban khmih 
lynti ban iohpdiang ia ka : — 

** Namar kaei long ka jingkyrmen jong ngi , 
lane ka jingkmen, lane ka pansngiat ka jingleh 
burom ? Ym long ma phi ha khmat U Jisu 
Khri'St uba U Trai jong ngi ha kata ka jingwan 
jong U r ( 1 These 2 : 19). 

1. Ka balang kan pynioh pat ia ka burom 
kaba la jah nob tang baba ka iohi ia la ka jing- 
long ba i jot bad barem la jong bad haba .ka ioh 
ia ka mynsiem duwai u nongrwai salm : — 

**To pynphai noh ia ka jah burom jong nga 
kaba nga sheptieng ; naba ki jingbishar jong me 
ki long ki babha" (Salm 119 : 39). 

2. Nangta haba ka la sngewthuh ba ka bor 
ban khyllie ialade na kaba jah burom kam don 
shuh ha ka, ka dei ban ieng rangbah na ka jing- 
kyllon kaba khlemraifi jong ka naba U Blei U 
khot ia ka : — 

“To khie joit me uba iohthiah, bad to mih na 
ki baiap, te U Khrist Un pynshai ha me, u ( Eph 

3. Hamar kane ka por kaba dockaro tam 
ba ka dei ia ka ban ieng joit, ka donkam ban Sngap 
pat ia ka jingkyrsiew U Blei uba pynshngain bad pynkyr- 
men ia ka da ka Bor kaba u lab ban pynkup ia ka lada ka 
don ka mon kaba khlain ban kyrshan ialade da ki khoh- 

siew. Kata ka jingkyrsiew U Blei ia ka ka 
long : — 

“To khie, to khie, to kup ia la ka bor ko 
seion ” (Im 52 : 1). 

4. Nangta ka dei ban thaw bad pynieng pat ia ka 
jaka jaka long jingiaseng kaba kyntang, ia ka Ing lain 
ka jaka mane Blei. Ka jaka mane Blei lane ka 
jaka long jingiaseng ka long ka jaka ha kaba U 
Blei U ju sngewbha ban wan k shong. Lymda ka 
balang ka pynbiang ia kane Ka jingdonkam na ka bynta 
U Blei jong ka, kumno U Blei (In tip bad sngewthuh ia la 
ka jong ka jaka .ha kaba unwanshong bad pynpaw 
ialade ha ka? Shaphang kane ka jingdonkam U 
Blei hi u la ai hukum bad kylli : — 

“ Bad to kin thaw ia ka jaka kyntang ia 
nga , khnang ba ngan ioh shong nth hapdeng jong 
phi ” ( Ekso 25 : 8). 

‘'Kaba kumno ka ling phin tti ia nga”t ( Isa 
66 : 1 ). 

5. U Lyngdoh kum a nongialam u dei ban 
ieng ban kyrsiew ia ki briew la jong : “To agin 
iathaw pat ia lea. Tabernakl . ka jingiaseng 
bad to ngin duwai jur ha U Blei ba Unpynpaw 
ha ngi ia ka Synduk ka Jutang”. 

“Ia, ngin iaitng bad ngin Ui” (Nth $ » 18). 



Ka balang kao pynioh pat ia ka burom 
kaba la jab nob tang baba ka kynmaw jalade 
bad kohnguh ban leh pat biang sa shisien ia 
kita ki jinglehhok kiba ka la klet la slem 
namar ba ka la hap nob : — 

“To leh ia kita ki jingleh kiba nyngkong ” 

( Jingpynpaw 2 : 5). 

Ka balang kan pynioh pat ia ka burom 
kaba la jab nob tang baba ka kut jingmut ban 
klet bad iehnoh nob ia ki jinglong kiba rim 
bad ba mynshuwa bad ban iaphet sha khmat 
sha pyrshah ka thong kumba u Apostol Paul u 
la phla shaphang ialade haba u ong : — 

flX" . * +* 

**Ia kane katvei nga leh, da kaba klet noh ia 
kita kiei kiei kiba shaditn, bad da kaba kner noh 
sha kiei kiei kiba sha khmat , nga beh sha pyrshah 
ka dak ban ioh ia ka jingiathong kaba ka jingkhot 
sha neng ka jong U Blei ha U Khrist Jisu ” 
(Phil 3 : 13, 14). 

Ka jingpynioh pat ia ka burom kaba la jah 
noh ka long ka lad jingaiei kaba khraw tarn ka 
jong U Blei da U Jisu Khrist ia ki nongpop kiba 
la duh jingkyrmen. Ha kane ka lad jingaiei 
kaba U Blei u la pynkhreh na ka bynta jong ngi, 
ki riewngeit kiba la duh shisien ia ka burom kin 
kylla long pat kiba nang kiew kyrdan sha ka bu- 
rom kaba dap, da ka jingpynkyntievr ka jong U 
Blei hi. Ka ktien U Blei ka la kren shai shaphang 
kane ka jingpynkyntiew ka jong U Blei s — 

**TJ Trai uba pynshipa , bad uba pynriew- 
spah : ma u uba pyndem , bad uba pynkyntiew ” 
(18am 2: 7). 

Ka balang kan pynioh pat ia ka burom 
kaba la jab nob, tang baba ka pynjaw syep 
pynjaw syar ia lade da kaba iam kyrpad ha 
khmat U Blei lem bad kaba shah jingit ba un 
sngew bad shah shkor ia ki jingud ba jylliew 
jong ka, kumba u Dabid u phla shaphang 
ialade : — 

“ Nga la pynshitom ia la ka mynsiem da ka 
jingshah jingit ; bad ka jingduwai jong nga ka 

wan phai noh sha la ka jong ka shadem 

nga la dem ngon nga da iam, kumba iam 

briew uno uno ia la ka kmie ” ( Salm 35 : 13, 14). 

Ka balang kan pynioh pat ia ka burom 
kaba la jab nob., tang baba ka ngeit bad 
kohnguh ha ka jingsiowspah ei U Khrist bad 
iohi ia ka ksangkti ba kyntang kaba da ia la ki 
briew na kaba sheptieng briew : — 

“To khie, to khie, to kup ia ka bor % ko ksang - 
ti U Trai : to khie, kumba ha ki sngi mynhyndai, 
ha ki pateng bynriew mynbarim ” ( Isa 51 : 9). 

Ka burom jong ka balang ka kdew kham 
bunsien ia ka jinglong ba donburom jong ka, 
kaba paw ha ki lai tylli ki jinglong ba paka 
bad ba nylla jong ka. Kita ki long (1) ka hok 
(2) ka jingkhuid bad (3) ka jingshisha. Kine 
ki lai tylli ki jinglong ba kordor jong ka ki long 
kum ki jaifiphong ba itynnad kiba pynbit ia ka 

balang ba kan long ka Nongleitkurim bakhuid, 
ka Sottibad U Khrist, ynda haba un wan ban 
shaw ia ka. Ka por ka jingwan pat U Trai Jisu 
ka long ka por ha kaba un pynphong ia ka 
pansngiat ka burom jong u — ka burom kaba 
halor ki burom 

Hato ngim kwah baroh ia katei ka 
burom ? 

Shaphang kane ka burom kaba halor ki 
burom baroh, ka ktien U Blei ka la kren kum 
ka jingiathuhlypa na ka bynta ka balang kaba 
dei ban paw ha khmat u Nongleitkurim 
jong ka : — 


“Ba un da ioh pynieng ia ka ha khmat ha 
lade hi. ka balang kaba don burom, ka bym. don 
kaba thohbria lane ka basti lane kaei kaei kaba 
hum kita, hynrei ba kan ioh long ka bakhuid bad 
kaba khlem jingduna" ( Eph 5 : 27). 

Ka balang kan pyniob pat ia ka burom 
kaba la jab nob tang haba ka sdang ban sngew- 
lehrain ia la kaba jab burom la jong, kumba 
ka balang ha ka jingrwai salm ka ud ia la ka 
jingshitom mynta haba ka kynmaw ia ka jing- 
lehbha U Blei ia ka mynshuwa : — 

“ Hynrei ma me me la pynim ia ngi na ki 
nongialeh pyrshah jong ngi , bad me la pynlehrain 

ia kita kiba shun ia ngi hynrei mynta me 

la kyntait noh ia ngi t bad me la lam noh ia ngi 
sha kaba jah burom ; bad memleit shabar shuh 

bad ki paitiapom jong ngi. Me pynphai dien ia 
ngi na u nongialeh pyrshah : bad kita kiba shun 

ia ngi ki lute na ka byntq, ialade baroh 

shisngi ka jingjah burom jong nga ka ha khmat 
jong nga, bad ka jinglehrain ka khmat jong nga 
ka la tap ia nga ” ( Salm 44 : 7, 9, 10, 15). 

Kumno ka balang kan pynioh pat ia ka 
^urom kaba la jah noh t 

Ka balang kan pyniob pat ia ka burom 
kaba la jah noh tang haba ka sdang : — 

1. Ban kynmaw da kaba kwah dik dik 
ia ki jingkyrkhu bakhraw kiba ka la dub noh 
na ka jingiateh jutang bad U Trai U Blai jong 

ka> kumba u syiem Dabid shisien u la kynmaw 
hir hir ia ki jingiasyllok ba mynshuwa ha ka 
por ba u iaid lang bad U Blei ryngkat bad u 
paidbah : — 

“Da kaba sngewbang ngi la ju ia sylla lang, 
ngi la ju iaid ha ka ling U Blei lem bad u 
paidbah ” (Salm 55 : 14). 

2 . Ban duwai pat ha U Blei ba an pyn- 
thymmai biang noh ia ka jingiateh Jntang 
lem bad a paidlang jong u, bad ba un ai biang 
ha ka balang ba kan mad pat sa shisien ia ki 
jingkyrkhu ba phylla jong ka jingiasoh bajan 
bad U Trai U Blei jong ka, kumba ka Seion ha 
ka par u Jeremaiah ka ud ha ki jingduwai 
sngewsynei jong ka ha U Blei ; — 



“To pynphai ma me ia ngi aha me. Ah Trai ! 
te yn pynphai ia ngi ; to pynthymmai ia ki sngi 
jong ngi kumba mynbarim ” (ka Jingrwai engew - 
synei 5 : 21). 

lah ban pynioh pat dalade ia ka 
burom l.ide kaba la jah noh, lymda U Blei uba 
don ka bor ban isynei hi u sngewsynei ia ka 
Seion. Ka por bad ka bor ban isynei ka shong 
tang ha U Blei hi marwei — 

“Me men ieng, bad men isynei ia ka Seion ; 
naba ka dei ka por ban isynei ia ka, kata ka por 
ba la huh ka la poi kein ” ( Salm 102 : 13). 

LYNlffiNG 7. 

Ka jingwanpaw pat ka Synduk ka Jutang' 

Ka balang kan pynioh pat ia ka burom 
kaba la jah noh tang haba ka sngewdonkano ia 
ka BOR U MYNSIEM BAKHUID kaba long ka 
BOR kaba shisha kaba U Blei U pynkup ha ka, 
KA BOR BLEI BYM JU SHAH JOP. Kan 
iohpdiang ia kane ka BOR lada ka da duwai 
slem slem ha U Blei ba un phah pat ia U 
MYNSIEM BAKHUID KA JINGPYNTHYM- 
MAI (RIBAIBAL). 

Ka ktien U Blei ka iathuh ia ngi ba ka jing- 
duwai kaba pynkyntang lut ialade, kaba it 
jylliew ialade ; ka jingduwai kaba slem bha bad 
kaba iasaid jur ha U Blei kan pynlong ia U Blei 
ba un jubab ia ki jingduwai jong ngi : — 

“Lada ki briewjong nga, ia kiba la khot da 
ka kyrteng jong nga, kin pynrit ialade, bad kin 
duwai, bad kin wad ia ka khmat jong nga, bad 
kin phai noh na ki lynti bymman jong ki ; kumta 
t* ngan angew na bneng, bad ngan map ia ki pop 
jong ki, bad ngan pynkhiah ia ka ri jong ki ” 
(2 Khro 7 : 14 ). 

U Trai jong ngi U Jisu Khrist pat u la ai 
ia ka jingkular kaba skhem ia ka jingdwai jong 
ngi haba u ong : — 

“Shisha, shisha nga ong ha phi, ba kiei kiti 
ruh katba phin pan na uta u kpa ha ka kyrteng 
jong nga, un ai haphi. Haduh mynta phim pat 



ju pan ei e* ruh em ha ka kyrteng jong' nga, to 
pan, te phin m ioh diang, ha kata ka jingkmen 
jong phi kan ioh long kaba dap ” ( loan 16 : 23 , 24 ). 

Kum ka balang ha Ri Khasi bad Jaintia, 
ngi la iaid lait ia ki sneml904 — 190? — ki snem 
jong ka jingkyrkhu ba shlei ba dap, mynba ka 
ding U Mynsiem Bakhuid ka sar ia ka ri jong 
ngi- Hapdeng kitei ki por, ka balang ha ka ri 
Khasi bad Jaintia ka la iohi ia KA BUROM U 
BLEI namar U Blei U la wan shong sah ha ka. 

Ha ka histori jong ka Ribaibal ha kylleng 
ki balang ka pyrthei, don tang kawoi ka balang 
kaba la kham ioh mad phylla oh ia ka burom 
U Blei. Kata ka balang ka long ka balang 
Moravia (Moravian Church). 

Mynba ka ding U Mynsiem bakhuid ka Sa* 
ia ka balang Moravia (Moravian Rivaival), ong 
ki nongthoh histori, ba U Mynsiem bakhuid u 
la shong sah ha ka balang Moravia baroh 
arphewsaw kynta. Ka balang Moravia hapdeng 
ki snem 1700 — 1770, ka la don hapdeng ka jing- 
tyngshain ka burom Blei namar ka Shekinah 
U Blei ka la neh ha ka. Dei ka jingtrei ba don* 
bor bad ba kham phylla jong U Mynsiem 
Bakhuid ha kane ka balang kaba la pynlong ia 
ka balang moravia ban long kaba paw nyngkong 
ka kyrteng ha ka histori jong ka jingtrei bam 
Mission. La ka long ka balang, kaba rit, hynreika 
la trei palat liam ban ia kiwei pat ki jaid balang 
ha kaba aiti lut ialade na ka bynta U Jisu Khrist, 

ha ri Iurope bad kylleng ki jaka ka pyrthei. 
Kane ka mynsiem mishoneri kaba don hapdeng 
ki dkhot ka balang Moravia ka la pynlong ia u 
Dr. Willieton Walker, u nongthoh ia ka histori 
ka balang khristan ban kynthoh ha kaba iaroh 
jur ia ka ha ka ktien phareng kumne : — 

“No Protestant body had been so awake to the 
duty of missions, and none is so consecrated to the 
service in proportion to its numbers to the present 

day”. Ha ka ktien khasi ka mut : — 

“7m don kano kano ka kynhun protestant 
kaba la kyndit katta katta sha ka kamram jong ka 
jingtrei kam mishon, bad ym don mano mano ba 
dapynkyntang katta katta sha ka jingshakri haba 
ia nujor bad ki dkhot jong ka haduh kane ka sngi ”, 


Ha ka liang jong ka jingmane Blei, ka 
balang Moravia ka la don baroh shilyntev ha 
ka Iyer U Mynsiem Bakhuid. Ki jingiaseng 
duwai ki long man ka sngi bad ki neh baroh 
arphewsaw kynta. Ki Iingmane bad ki jaka 
mane Blei ki shlei da ki dkhot ba riewblei 
jong ka. Ha ki por shiteng synfiia, ki jing- 
iaseng ki khapfiiah briew. 


La iathtth ba ha kawei ka Ingmane ha ka 
jaka kyntang, ki jn bah ia kawei ka shuki heh 
had iehnoh suda ia ka da ka jingngeit ba U 

{ isu un wan shong ha ka> katba ki dkhot ka 
>alang ki dang ia rwai bad ia dnwai. Da shitha* 

U Jisu ala ju wan shang ha kata ka shuki kaba 

thylli baba ka jingiaseng ka la iaid, bad katba ki 
dkhot jong ka balang ki dang ia duwai bad rwai. 

Ka burom kaba ka balang Moravia ka ioh 
mad bn. 1 > sngi Ribaibal, yn iai kynmaw sab ha 
ka hisfcori jong ka balang, bad ia ka nuksa jong 
ka, yn iai bui da ki balang kylleng ka pyrthei. 

Ka burom kaba ka balang Moravia ka ioh 
mad ha ki sngi ka jingtrei U Mynsiem 
Bakhuid ha ka, ka wallam ka jingiathuhkhana 
kaba sngewtynnad kaba long kum ka jinghi* 

kai : — ‘ *ba ka balang ka lah ban pynioh pat ia ka 
burom kaba la lah jah noh‘\ 

Ka burom kaba ka balang Moravia ka la 
mad ha ka histori jong ka, ka ai ka jingkyr- 
men ia ngi ruh ba ngi lah kum ka balang ha 
kino ki sngi ruh ban iohi pat ia ka burom U Blei 
bad ka Shekinah jong u kaba shong sah. 

Kum ka balang ngi dei barabor ban duwai 
na ka bynta ka Ribaibal ka ban nob shirta. 

Ynda haba U Jisu un wan . ban paw pat ha 
ngi, ngin sa abgew pat ia ka jingdonryngkat U 
Blei bad ngi. Ynda haba U Jisu u la wan ban 
shong sah bad ngi, ngin ym kwah shuh ban 
khlad da lei lei na u. Ka jingduwai jong ngi 
kan long : — 

“Shong ha Seion, to iaisah ruh, 

Haba lang ki paid riewbjei ; 

Wat ia khlad n’u paidlang jong Me, 
Haduh ban da wai pyrthei". 

LYNNONG 8. 

Ka Syndak ka Jutang bad ka kam Kyntang. 

Ka Synduk ka Jutang ka dei ka Synduk U 
Blei. Ka synduk ka Jutang ka long ka jaka 
shong U Blei ha ka por ba u wan ban ai bad teh 
ia ka Jutang lem bad u paidlang bakhuid jong u. 
Ka long ka jaka pynpaw U Blei ha ka por ba 
u wan hiar dalade hi na bneng ban shong sah 
bad iaid ryngkat bad ki briew kiba la iateh 
kular bad u. 

Ha ka jingiadei bad ka balang jong kane ka 
Ia jingaiei, ka synduk ka jutang ka long kaba 
kordor katta katta, namar ka pynpaw ha ngi ia 
kata ka jaka kyntang tam, kaba long ka 
shekinah jong U Blei hapdeng u paidlang uba 
la pynkyntang. 

Ka synduk ka jutang ka long ka Synduk 
kaba maian bad kaba phylla, kaba ngi dei baroh 
ban iohi ia ka. Hynrei lada U Blei um don bad 
urn shong satia ha ka, ka myntoi aiu sha ia ngi ? 
U Matthew Henry, u riewstad Baibl, u la 
kynthoh shaphang ka jingbymmyntoi ei ei jong 
ka synduk kaba thylli haba u ong ha ka ktien 
phareng, “what will the ark do without the God of 
the ark ”, kaba mut ha ka ktien khasi : — 

“Kan leh aiu sha ka synduk khlem V Blei 
jong ka synduk ?'\ 

U Blei u don ha ki jaka baroh, hynrei ka 
jaka wan sngap wan i jong u ka long tang ha ka 

jaka kaba la pynkhuid bad pynkyntang. Ka lab 
ban long ka Tabernakl lane ka Tempi lane ka 
Ing jain. U Blei u lah ban don ha ka jingiaseng, 
hynrei u dei ban shong tang hapoh ka synduk ka 
Jutang. U Blei u lah ban iaiaid ryngkat bad u 
paidlang jong u, hynrei ka dei ban don ka jaka 
shong thait jong v . 

Ka jingkylli mynta ka long : — “Ha kaba 
kumno ka jaka ka synduk ka Jutang ka dei ban 
shong ?" Ka ktien U Blei ka la ai ia ka jubab 
haba ka iathuh ia ngi : — 

“ Te U Trai u la kren ha u Motes, u da ong , 

Bad to kin thaw ia ka jaka 

kyntang ia nga, khnang ba ngan ioh shong nth 
hapdeng jong phi. Katba kum kita baroh ia kibes 
nga la pyni ha me, ia kata ka dur ka tabernakl , 
bad ki dur ki jingbuh jong ka baroh, kumta keiib 
phin thaw ia ha” (Ekso 25 : 1 , 8, 9). 

** Namar la pynlong ia ka tabernakl, kata ka 
ba nyngkong, ha kaba la don kata ka dieng pyn- 
ieng sharak , bad kata ka miej, bad kita ki pu pyni’ r 
ia kaba la khot kajaka kyntang. Bad shadien ka 
jingkah kaba ar, ka tabernakl ia kaba la khot ka 
jaka kyntang tarn ; kaba don ka pliang ksiar 
bathang itsbih, bad ka synduk ka jutang ia kaba 
la suit baroh sawdong da ka ksiar, ha kaba la don 
u khiew manna, bad uta u diengduh u Aaron uba 
la phuh, bad kita ki mawlyngkniap jong ka 
jutang ” ( Heb 9 : 2-4). 

Lada ka jaka ha kaba yn bub bad pyn- 
shong ia ka aynduk ka jutang ka dei ban long 



kaba kyntang katta katta, kaba katao tam lai 
lei ia bi lyngdoh bad ki lebi kiba dei ban 
sumar, wallam bad rah ia ka. 

Ka synduk ka jutang ka thew kham bun* 
sien ia ki jingiakren, ki jingiasyl'la iasyllok, 
ki jingiaphylliew jingmut, ki jingiaaikular bad 
jingiateh soskular ki jong U Blei kiba u ai tang 
na kane ka jaka shong thait jong u. Kumta ka 
long ka synduk kaba dei ban sumar kyntang 
katta katta ia ka. 

Ka jingsnmar ia ka synduk ka jutang ka 
dei ka kam kyntang. Ka kam jingtrei jong ka 
ka long kaba kyntang namar dei tang kiba la 
sleh jong U Blei hi, kata, ki lyngdoh bad ki lebi 
kiba don hok bad donbor ban sumar, wallam 
bad rah ia ka. 

Ki lyngdoh bad ki lebi ki long ki shakri 
bad ki paralek U Blei. Ki long ki nongsumar, 
ki nengri, ki nongrah nongkdup bad ki nong- 
urallam ia ka synduk U Blei. 

Ka burom jong ka balang ka shong eh ha 
ka synduk ka jutang. Hynrei ngi lah pat ban 
ong ruh ba ka jiogjop lane ka jingshahjop jong 
ka kam kyntang ka shong shibun eh ha ki lyng- 
doh bad ki lebi kiba bah ia ka synduk ka jutang. 
Ki lyngdoh bad ki lebi naler ba ki dei ban bab 
ia ka synduk ka Jutang, ki hap ruh ban pynj 
dap artylli ki kamram- Kawei ka long ba ki 
dei ban pynkhuid ialade, bad kaba ar pat ka 
long ba ki dei ban pynkhuid ia u paidlang 
jong U Blei. 

Shaphang kine ki arty lli ki kamram la thoh 
ha ka ktien U Blei kumne :*• — 

Kaba nyngkong : — “To kynriah noh, to kyn - 
riah noh , to mih noh nangta , wat ktah ia kaei kaei 
basang ; to mih noh napdeng jong Jfco; to long khuid 
phi kiba bah ia ki khiew U Trai (Isa 52: 21).” 

Kaba ar : — “ Te u Joshwa u la ong ha u. 
paidbah. To pynkyntang ialade ; namar lashai 
U Trai un leh ia ki jingphylla hapdeng jong phi ” 
(Josh 5: 5). 

“To ieng noh, pynkhuid ia u paidbah, to ong 
ruh, to pynkhuid ialade hamar kaba lashai : naba 
kumne ong U Trai V Blei ki Israel , Don kata 
kaba sang hapdeng jong me, ko Israel : mem lah 
ban ieng hakhmat ki nongshun jong me, ha ban 
da phin pynmih noh ia kata ka basang napdeng 
jong phi ” (Josh 7 : 13). 

Ha ka jingiadei bad ka kam kyntang, ka 
jingkylli kaba donkam tam ka mih : — 

Hato baroh ki lyngdoh bad ki lebi jong kane 
ka por mynta ki long shisha ne em kiba bit ban. 
bah ia ka synduk ka Jutang f 

Ka jingpynkyntang (ordineshon) jong ka 
balang sha ka kam lyngdoh kam lebi ka long 
lehnohei lada ki lyngdoh bad ki lebi ki trai ka 
ka kam ha kiba la aiti bad pynshet ia ka kam 
kyntang kirn pynkyntang ialade. Ka don ka 
jingma ba ioh ha kine ki sngi jong ngi, ki lyng- 
doh bad ki lebi kim phong shah ia ki Sphod t 
kiba long ki jainknp ba kyntang. 

Lada ki lyngdoh bad ki lebi kim don bynta 
ha ka kam kaba iadei bad ka synduk ka jutang, 
Kaba kumno ka jaid kam ngin kbmih lynti ia 
kiba kin trei ? Namar kata, ka long ka jingshi- 
sha ba ki lyngdoh bad ki lebi kiba trei tang ha 
ka kam kyntang, kim dei da lei lei ban kner ia 
la ki kti sha ka syndnk blei thaw. 

Ki lyngdoh bad ki lebi ki long ki nongialam 
ka balang. Ia ka synduk ka J utang, ki dei ban 
rah ma ki ban ialam lynti ia u paidlang jong 
U Blei. 

Ka kali jong ka balang ka long ka synduk 
U Blei. Ki nongfiiah ia ka ki dei ki lyngdoh 
bad ki lebi ki ban pyntyllun bad pyntur sha 
khmat ia ki shalyntem jong ka. 

Ka bynta kaba khraw tarn jong ki lyngdoh 
bad ki lebi ha kine ki sngi ka long ba kin 
wallam ma ki ia ka synduk ka Jutang. Nartgno 
kin wallam ia ka t Ka shong tihibun eh ha ka 
jingstad jong ki. 

Ka balang kaba shisha ka long ka balang 
kaba don ka synduk U Blei ia kaba la buh da ki 
Nongialam ba kynja mynsiem jong ka. Kajing* 
donkam ia ki nongialam ba kynja mynsiem ka 
long kaba khraw katta katta, namar dei tang ma 
ki kiba lah rah ban ri bad snmar ia ka synduk ka 
Jutang. Dei kane kaba la pynlong ia u Dr. A. W. 
Tozer, uta u ncmgialap bakhraw jong ki snem ki 
ba la leit noh ban maham ba lymda kito ki briew 
kiba la pynsuda lut ialade bad ki bym kwah 
burom ki wan phai sha ka kam nongialam ba 

kynja mynsiem, a Mynsiem Bakhuid ia uba la 
pynsngewsih un kyariah noh na ka balang, 
syriem kum ka Shekinah na ka Tempi. 

Ka jingbah Ia ka Synduk ka Jutang ka del 
ka kam kyntang- 

Ha kane ka kam kyntang don arjaid ba dei 
ban leh — (1) ban wallam bad (2) ban rah ia ka. 

Ka jingwallam ia ka Synduk ka Jutang sha 
ka jaka kyntang da ki briew kiba la pynkyrpang 
bad pynkyntang ka long ka kam kaba kyntang 
katta katta kaba ngi dei ban leh eumar. Ban leh 
thala ia ka synduk U Blei, kan wallam khlem 
pep ka jingtim na U Blei bad ka jingiap them 
ruh. Kane ka la jia ha ka por u Samuel, u nong- 
iathuh lypa kaba long kum ka jingmaham : — 

tl Te u la pyniap ia ki rangbah Bethshemesh, 
namar ba ki la jngoh hapoh ka synduk U Trai, 
u la pyniap kein na kita ki briew hynhiewphew 
ngut, bad sanphew hajar ki rangbah : bad kita ki 
briew ki la iam, namar ba U Trai u la pyniap ia 
kita. ki briew da ka jingpyniap kaba khraw ” 
( 1 Sam 6 : 19). 

Ka ktien U Blei ka iathuh shuh shuh ia ngi 
kumno ba ka jingitriem ka la paw ha ka por 
ba pynrung ia ka synduk ka Jutang sha ka jaka 
kyntang : — 

“Ynda kumta u Solomon u la ialum lang ia 
ki Tymmen basan ki Israel, bad ia ki nongialam 
jong ki j aid, ia ki rangbah ki ling ki kpa ki khun 

Israel ha Jerusalem, ban wallam artet ia ka syn- 
duk ka Jutang U Trai na ka shnong u Dabid, 

kaba long ka seion bad ki lebi ki la bah ia 

ka synduk. Bad ki la wallam artet ia ka synduk , 

bad ia ka Ing Jain ka jingiaseng Bad ki 

lyngdoh ki la wallam ia ka synduk ka jutang U 
Trai sha la kajaka, hapoh ka Orakl jong ka Ing, 
ha ka jaka ba kyntang tam , hapoh ki thapiiiang 
ki kherub keM. Naba ki kherub ki pyiar ia la ki 
thaphiang halor ka jaka ka synduk, bad ki kherub 
ki la tap ia kata ka synduk bad ia ki dieng j ing - 
bah jong ka nalor. Bad kita ki dieng jingbah 
ki long kiba jrong ba lah ban iohi ia ki tduh jong 
kita ki dieng jingbah na ka synduk ha khmat ka 
orakl ; hynrei ym iohi ia ki na shabar : bad hang- 

ta ka don, haduh kane ka sngi te haba ki 

nongput rousing bad kiba rwai ki la ialong kum 

kawei ban pynsngew tang kawei ka jingsawa 

hangta te ia ka Ing la pyndap da u lyoh, ia ka 
Ing U Trai keih , katba ki lyngdoh kim lah ieng 
shuh ban shakri namar uta u lyoh : naba ka 
burom V Trai ka la pyndap ia ka Ing U Blei ,y 
(2 Khro 5 : 2-14). 

Hadien ba la wallam ia ka Synduk ka 
Jutang sha ka jaka kyntang, dei pat ban 
rah ia ka khnang ba u paidbah jong U Blei un 
ioh iaid shaphrang : — 

“Bad ki la hukum ia u paidbah, ki da ong, 
Haba phi iohi ia ka synduk ka J utaug V Trai U 
Blei jong phi, bad ba ki lyngdoh ki lebi ki da bah 
ia ka, ynda kumta phin ieng na kajaka jong phi » 
bad phin leit hadien jong ka” (Joth 3 ; 8). 

Ka kam jong ki lyngdoh bad ki lebi ka long 
ban tur shaphrang ha ka lynti iaid : — 

“Ha khmih, ka synduk ka jutang U Trai ka 
pyrthei baroh ka le.il ha shuwa jong phi sha Jor- 
dan ” ( Josh 3 : 11). 

“ Ynda kumta u Joshua u la khot ia kita ki 
khadar ngut, kiba u la khreh lypa na ki khun 
Israel, uwei uwei u briew na kawti ka jaid. U 
Joshua u la ong ruh ha ki. To leit sha shiliang ha 
shuwa ka synduk V Trai (J Blei jong phi sha- 

pdeng ka Jordan ka Synduk ka Jutang U 

Trai ; mynba ka la leit sha shiliang ka Jordan, 

ia ki um ka Jordan la pyndkut noh Bad u 

Joshua u la pynieng khadar tylli ki maw hapdeng 
ka Jordan, ha kata ka jaka ha kaba ki slajat kita 
ki lyngdoh kiba la bah ia kata ka synduk ka 
jutang ki la ieng to hukum ia kita ki lyng- 

doh kiba bah ia kata ka synduk ka jingphla ba 

kin iawan kiew na Jordan te kaba kita ki 

lyngdoh kiba bah ia kata ka synduk ka jutang U 
Trai ki la kiew noh napdeng ka J or dan, bad ba ki 
slajat kita ki lyngdoh ki la kiew sha ryngkew, ki 
um ka Jordan ki la phai pat sha la ka jaka, bad 
ki la shlri ia la ki rud baroh, kumba mynshuwa ” 

( Josh 4 : 4-18). 

Ka jinglah jong ki khun Israel ban jam sha- 
shiliang ka Jordan ka ai ki symboh jingpyrkhat 
ia ngi ha ki ktien ba kynja mynsiem kumne 
harum : — 

1. Ki um batriem ka Jordan kim lah ban 
pynsheptieng ia u paidlang U Blei haba ka 
synduk ka jutang ka iaid na khmat. 

2. Ki um kiba pyniakhlad ia ka Shnong 
bakhuid U Blei kin rngad hakhmat ka Synduk 
ka jutang ban ai lad ia u paidlang ba duh jing- 
kyrm en ban poi aha ka jaka jingjahthait. 

3. Ki mawbynna pynsah jingkyn maw ngin 
thung bad sieh hapdeng ka Jordan ban pyni 
bad iathuh ia ki kambah U Blei khnang ba ka 
pateng ka ban wan kan iohtip ban bud. 

4. Ki kjat jong ki lyngdoh bad ki lebi kin 
ym ngam da lei lei ha wah jingiap namar U Jisu 
Khrist u don hapdeng ka Jordan iong ban ialam 
ia ngi aha ri kanaan bneng : 

Ynda poi harud wah Jordan, 
Jingsheptieng wat ai kan wan ; 

Lyngba jiogatphyllung itriem, 

Jisu, wan ma Me ban tan ; 

Haleluia ! 

Junom long ha ri kanaan. 

LYNNONG 9 
U IKHABOD 

Ki khun V Eli 

] . Shisien ha por jutang barim, 

Khaoa ka Ktien U Blei j 
Ka khie ka thma bajur batriem, 
Ebeneser ka dei. 

2. Khubor bym sngewtynnad ban sngap — 

Ki khun Israel shahjop ! 

Ha khmat ki Philistia, u paid I 
itf&mar daw sang daw pop. 

3. Ka daw jingshahjop te — ka shong, 

Ban sah khana shirta ; 

Arngut ki khun tam sneng ki long, 
Khun Belial, runar bha. 

I. Hophni bad Phinehas ki long, 

Khun runar u Eli ; 

Synduk jutang ki lam, lehrong, 
Pynkheift burom ma ki. 

Synduk jutang kaba kyntang, 

Ba dei ban bah tang ki ; 

Lyngdoh bad ki Lebi b’la mang, 

U Blei u thung shakri. 

Ha Ebeneser jur ka thma, 

Ka Shit, ka dang, kadom, 

Ki paidiapom ki Philistia, 

Kawang ! ki mait ! ki pom I 

7. Hapdeng ka jingialeh bajur, 

Ka pur ka thma ka stieh ; 

Ki Philistia, pyniap, ki tur, 

Khadduh, Synduk ki knieh. 

S. Ia u Hophni bad phinehas, 

Hadien ba ki pyniap ; 

Da jingrisa bakhraw, Shawas 1 

Mastieh, ki shad — Ka Pap 1 



9. Ka pop bakhraw Israel ki leh, 

Synduk jutang kim kheift ; 
Ba dei ban bah tang ki b’la sleh, 

Ki Lyngdoh, Lebi keifi. 

10. U Blei ba dap da jingbitar, 

U ai ka jingsbahjop ; 

Israel ki phet, ki jah noh jar, 
Lehraifl ka kop ka sop. 

11. Sha jaka ahong dara ki rah, 

Da jingrisa ki bah ; 

Ki philistia. ka tem ka dhah, 
Synduk U Blei lajah. 

12. Eli lyngdoh b’la noh tymmen, 

Khyndai phew phra karta ; 
Hajan ka khyrdop shnong u dem. 
Ban ap khubor ka thma. 

13. Kongrah khubor ba mareh atet. 

Beit beit sha u u phet ; 
Mardep pynbna barem ha thma, 
Lynfiiar ! kliang ! ka aawa. 

14. Nangta ha shen, Eli u lap, 

Kyllon lyndang u hap ! 
Byndang ka kheifi, um lah kyrshan, 
Sngewsih kthang ba ka ban. 

15. Ka tnga u Phinehas ruh de, 

Ka por kha khun la poi ; 

Katta u slem, uzn wan phai fee, 

Ka khmih lynti hi toi. 

V Ikhabod 

16. Ka Pyrsa kurim u Eli, 

Dei tnga u Phinohas ; 

La dei por kha khun ka bapli. 

Um pat wan phai, Alas 1 

17. Lynfiiar, ka iam, tea ud palat, 

Mar tip ba khlad u toga ; 

U khun bha briew ka kha artad, 
Jingjia ba sngewshipa. 

18. Hapdang ka pang jur bad shitom, 

U ‘Ikhabod’ ka tang ; 
Shuwa ban khlad, ka jer syndon, 

U dei u khun shynrang- 

19. Jingmut ka kyrteng, — ‘Ikhabod’, 

Ka ktien Hebru lyngkot ; 
Hangno ka burom ? Sha ! Haei ? 
Israel ! shaei U Blei ? 

20. 'Ikhabod’ u khynnah khunswet, 

Kyrteng ba sngew myllung j 
Marwei u sah, mano ban peit ? 
Jingiatip lem ka dung. 

21. Jingmut ka kyrteng, — 'Ikhabod’, 

Kyrteng ba sngewsangsot \ 
Baroh ngi dei ban sngewsynei, 

U khunswet jong i mei, 

22. Jingmut ba jylliew ruh ka thew, 

Pharshi ha ngl ka kren ; 

Ka ktien U Blei to ai ngin sngew, 
Ha sngap ! Ioh long jingrem. 

23. Jingmaham ka ai bad jingsneng, 

Khunswet ngin kylla long j 
Lada ngim don U Kpa byneng, 

Ha them jynjar ngin shong. 

24. Balang kan sah khunswet shirta, 

Lymda kylla bamut ; 

U Blei ruh um wad shuh ia ka, 
Lad jingpynim la kut. 

25. Balang kan sah khunswet shirts, 

Lada kam don ha ka ; 

Ka kyrteng Jisu Nongpynim. 

Ka kyrteng kaba im. 

Ftnbugeil I ki don >hlbnn, 

Ki khunswet khan raitong ; 

Khlem loh ei ei, ngin ym sngewhun, 

‘Ka kti U Trai b’la mong’ 

27. Ngin jaw ummat lada ngi peit, 

Ka dnr raitong jong ki ; 

“Ko Trai Jiau ! Ma me to leit, 

Da kti to kdup ia ki” 

28. Ki ‘Ikkabod’ ki don kyrhai, 

Kylleng sawdong ka Hi. 

Ngi dei ban leit kum Nongsharai, 

Ban jngoh, ban khmih, ban i. 

29. Kyrhai ki don kylleng ka Ri, 

Ki khunswet khun raitong ; 

Hato ngi la ju wad, ju i ? 

Ko Nongsharai 1 Phim long ? 

30. Ka Jinghikai ka ktien U Blei, 

I’u Nongsharai ka kren ; 

Ka jainphong jinglong ba riewblei, 

Ia ki ban jngoh, ban ahem. 

31. Kamram jong ngi kum ka balang, 

Ia ki khunswet ban peit, 

Ka jingkyrmen na ki ngin pdiang, 

“Ki khun riewblei”, nga ngeit. 

32. Haduh mynta ngim pat sdang te, 

Ka Ing khunswet — ym dei t 
Ani 1 Balang ka heh katne j 
Balei bym leh ei ei ? 

33. Ka kam babha lada ngi leh, 

Ia ki khunswet rangli j 
Riewspah 1 balei phim mon ? phim treh t 

“U Trai Un siewdor hi.” 

34. Ki khunswet khun raitong shisha 1 

Dei hok ban ioh bnrom ; 

Namar U Blei U ju sngewbha. 

Ban ai ha ki U mon. 

35. Ban ioh burom ki dei ma kl, 

Ki khunswet khunraitong ; 

U Blei shajrong u rah ia ki, 

U kam kum la ki jong. 

35. Jingkyrmen lawei ka balang, 

Khunswet ki lah ki nang ; 

Lada ai jicgsumar ba biang, 

Pynioh burom jang Jang. 

37. Jingkyrmen lawei ka balang, 

Ki khunswet khun raitong \ 

Kin roi, kin kiow, aha khlieh shaphrang, 
U Blei u khmih najrong. 

38. Khunswet : ka jingkyrmen lawei, 

La saindur bha ia ki ; 

Na shlem jingjynjar ba u sei, 

‘Kyntiew burom ia ki’. 

Ka burom ba lajah noh 

39. Ki briew bym shym la pynkyntang, 

Ma ki daw pop dawsang ; 

Hophni bad Phinehas arngut. 

Kafc ia U Blei ki nud. 

40. Synduk U Blei ki pyntur thma, 

U Paidlymmuh paid bhur ; 

Khnang ban pyntieng ki Philistia, 
Synduk ki leh thawdur. 

41. Sha jaka shong dara ki rah. 

Da jingrisa ki bah s 
Ki Philistia — ka tem ka dhah, 

Burom U Blei la Jah 

42. Ka Hok la lip, Burom la jah ; 

Ka Synduk kam don shuh ; 

Ka Shekinah ka la kynriah, 

Jingkhuid, Jingshisha rub. 



43. 


m 

Ka Jingpynshitom jong U Blei, 
Balang — ka daw — ka dei ; 

Ka pop sang pop ma sngewshyrkhei. 
La phet ka jingaiei. 

44. Na Ing Israel, la lip ka maifi, 

U Biel jong ka, haei ? 

Ka jingshahjop ba sngewlehraifi, 
Bishar najrong — la dei. 

45. Haba Burom ka lajah noh, 

Ka Bor MynBiem la dnh | 
Lyngdoh, Lebi, ngin sngewlyngngoh ! 

Ephod te kim phong shah. 

46. Haba ka Syndnk kam don shuh, 

Ribaibal rnh la duh ; 

U Blei jong ka ban shong um juh, 

Ki nongpop baa khynfiiuh. 

47. Haba ka Burom ka lajah, 

Ka Duwan ruh la twa ; 

Ki Nongiohi la khlad, kim sab. 

La dam ruh ka jingphla. 

48. Por u Moses ka la leit noh, 

Synduk ngim iohi shuh j 
Por Aaron, Joshua la wai noh. 

Bad U Samuel baroh. 

49. Naduh hyndai haduh mynta, 

Kajuh ka long kadaw ; 

Kl nongleh pop, lehsang, leh ma, 

Ka kheifk burom bakhraw. 

La Burom kor ka la leit noh, 

Hato kam wan phai shuh ? 
Hynrei U Blei pat un wan jngoh, 

Ka Jingkyrmen kam dnh. 

51. Na pyrthei sngi ba ngin leit rah, 
la ka Burom la jong ; 

‘•To ngin pynioh la ka la jah, 

Hadien to ri kyndong”. 

59. Ym don ei ei ban sngewsarong. 

Kat ri Burom la jong ; 

‘To aumar khop ! To ri kyndong f 
Ioh khlemraifi hap kan long*. 

Ka 8ynduk ka Jutang 

53. Burom jong ka balang ka long, 

Ha Synduk ka jutang ; 

Namar U Blei hapoh wan shong, 
Ryngkat bad u paidlang. 

54. Synduk Jutang — ka por mynshwa, 

Ka Shekinah U Blei ; 

Ki tiar kordor — dap jingphylla, 

Dei kambah jong D Blei. 

55. Synduk jutang — Ka Mar kordor, 

Ki tiar kyntang hapoh ; 

U khiew Manna, Diengduh ba kdor,. 
Mawlyngkniap — ar, baroh. 

66. Dei por hyndai — Synduk jutang, 

B’u Blei hapoh wan shong ; 

U lyoh Tabernakl u siang, 

Por jingiaseng ka long. 

57. Hapoh Tabernakl u hiar, 

U lyoh u tap u pyiar ; 

Ka jingiaseng u pyndap miar, 

U Blei u shong bishar. 

58. Synduk jutang lada ka dei, 

Kan paw ha dur ngin i ; 
Jingdwai ba stem, duwan to tei, 
Khlem pep kan paw ha ngi. 

<69. ‘Iafjingaiei’ khyndiat dang sah, 
ngin kyrpad duwai ; 

U Lyoh ba dum ba sdien un jah, 

Ka Shekinah kan shai. 

60. U Jisu Khrist u la dep ai, 

Ea jingkular bakhraw ; 

‘Mynsiem Bakhuid ngan thah kyrhai, 
Ngan wan i, ngan wan paw’. 

61. Tang Ribaibal kaba'donkam, 

Synduk jutang pynioh i 
Ialade marwoi katno tam, 

Ka Bor Mynsiem baroh. 

62. To jngoh ! to peit ! ngi sah khunswet ! 

Ka dum ka bneng ha ngi | 

Ka Dieng pynleng sharak la phet, 
Ngi long ki khun rangli. 

63. Lada Men wan arsien ban rong. 

Eat kum ka Ktien Bakhuid ; 
Kumno Balang kan her shajrong ? 

Ka dei shwa ban pynkhuid. 

64. Ko Trai baieit ! to pynpaw biang. 

Ha ngi pat sa shisien ; 
la ka synduk jong ka jutang. 

To phah kloi i’u Mynsiem. 

66 . Synduk jutang — kan wan paw pat, 

Ha dur Mynsiem Bakhuid 5 
Pyndem dohnud b’la pait — ngin mad, 
Jingieit U Khrist kan tuid. 

66 . Ko Trai Jlsu ! to wan ha ngi, 

U Syiem jingsuk Me long i 
Ka dur jong Me ngi kwah ban i, 
Khlem kut bad ngi to shong. 

67. Synduk jutang — ka don hangno ? 

Ka long ka jingkylli, 

Syndnk jutang — kaba kumno ! 

So Lyngdoh 1 ko Lebi 1 

68. Synduk jutang — kumno phin rah ? 

Ko Lyngdoh ! ko lebi ! 

Pynkhuid ia lade, i’u paidbah. 

To It ialade hi ! 

69. Ki kti jong phi kiba bitsnam, 

Synduk U Blei kan hap ; 

Khlem khot i’u Blei, khlem dem,khlem lam, 
Wat shur shajan ! ioh iap ! 

70. Jingpynkyntang ba donkam tarn, 

Ia ki Lyngdoh Lebi, 

Ka ain Blei ba kin Bumar sian 
Ki dei ban rah ma ki. 

71. Na jinghikai ka ktien U Blei, 

Kynmaw ( ka la dep ong ; 

Shajan synduk te wat iaahei, 

Tang Lyngdoh Lebi long. 

72. Haba iohi Synduk U Blei, 

Lyngdoh, Lebi ki rah ; 

Wat wan hajan ! kham pajih, hel t 
Hapdeng ka lynti bah. 

73. Hnkum, Joahna ia ki ■ al, 

Kumno Jordan ban jam i 
Arha jar pruh kin ieng kham jngal 
Sha ka 8ynduk wat ahlan 1 

74. Synduk jutang— ka long ma ka, 

Ka Bor jop thma shiaha ; 

Ki kynroh Jerikho kin pra, 

Lada rah sumar bha. 



4o 


75. Synduk jutang — jong ka balang, 

Ka dei ka kam kyotang ; 
Sawdong ka thma ngin jop napkang, 
Lada sumar ki nang. 

76. Tang da ki khyndiat pait ngin jop, 

- Minority’ kam pher ; 
la ki nongshun baroh ngin shop, 

U Trai un da un ker. 

77. Sa shisien pat kin pait kin pra, 

Ki kynroh Jerikho ; 

Turoi ngin put, ngin pynsawa, 

U Blei U pynjop thma. 

78. Jingiaid lynti khadduh ka lam, 

Wah Jordan triem ban kam | 

Ki kjat jong ngi lei lei kim ngam ; 

Ba U Trai U ialam. 

79. Parabangeit ! jicgkhot ka long, 

Sha shiliang wah, pyrta 1 
“To ialeh iap ban poi ha thong, 

Ri Kanaan ! Ri babha”. 

80. Synduk jutang — To lam hakhmat, 

Ki Maw, thung hapdeng wah ; 
Kumta Jordan kan khfad kan rngad, 
Ynda dap, kynmaw sah. 

81. Ka jingshisha ka dei ban loo| f 

Ynda ngan poi sha bneng* 
Synduk jutang ngan i ha jrong. 
Tempi U Blei ha nepg. 

